Nastavak dijaloga Beograda i Prištine iduće nedelje - NOVA portal\nNastavak dijaloga Beograda i Prištine iduće nedelje\nPolitika Autor:Tanjug10. sep. 202015:14\nSavetnik specijalnog predstavnika EU za dijalog Beograda i Prištine, Karlo Ðunipero, izjavio je danas da je potreban dinamičniji proces dijaloga, da je Brisel zainteresovan za sporazum iz Vašingtona, kao i da je EU neophodna pomoć SAD i civilnog društva na postizanju sveobuhvatnog dogovora.\n„EU i specijalni predstavnik Miroslav Lajčak smatraju da je potreban intenzivniji dijalog i već naredne nedelje očekujemo nastavak razgovora sa novim temama“, rekao je Ðunipero na skupu „Regionalna saradnja – Od Mini-Šengena do novog pristupnog bloka“, u organizaciji Evropskog pokreta u Srbiji i Fondacije Fridrih Ebert.\nÐunipero je kazao da je dijalog ozbiljan proces, proces a ne događaj, da je reč o ljudima i onome što se dešava u regionu.\n„Svesni smo urađenog i onoga što treba da uradimo – naš cilj je sveobuhvatni dogovor obe strane“, rekao je politički savetnik Lajčaka i najavio da Brisel otvara nove teme o kojima strane žele da razgovaraju.\n„To je ono što EU radi“, rekao je Ðunipero i dodao da ima da se radi dosta i ozbiljno.\nNa pitanje da se stiče utisak da Brisel ignoriše, odnosno zanemaruje dogovor iz SAD, Ðunipero kaže da to uopšte nije tačno.\n„Želimo da sarađujemo i sa SAD i radimo na nomalizaciji. To je proces koji se nastavlja, potrebna će nam biti pomoć od SAD, partnera i civilnog društva“, rekao je Ðunipero.\nBeograd i Prištinabriseldijalogeu


Košarka Archives - Page 16 of 16 - Semberske\nMOĆNA SRBIJA Venecuela osetila snagu “orlova”\nSelektor Srbije Aleksandar Đorđević skratio je spisak na 16 igrača koji će proći kompletne pripreme i kon ...\nSelektor Srbije Aleksandar Đorđević skratio je spisak na 16 igrača koji će proći kompletne pripreme i konkurisati za Olimpijski kvalifikacioni turnir. Kvalifikacije za Olimpijske igre na programu su o ...\nI Putin se poklonio Srbinu i ostalim “armejcima”\nGodinama su bili najveći luzeri F4, ali sada se ruskom šampionu, CSKA, sve vratilo. Pobeđen je Fenerbahče ...\nGodinama su bili najveći luzeri F4, ali sada se ruskom šampionu, CSKA, sve vratilo. Pobeđen je Fenerbahče u triler zavšrnici finala Evrolige. "Ammejci" su postali heroji nacije, a sedmu evropsku krunu ...\nKošarkaški savez Srbije je na današnjoj sednici Upravnog odbora doneo odluku da dozvoli učešće srpskim kl ...\nKošarkaški savez Srbije je na današnjoj sednici Upravnog odbora doneo odluku da dozvoli učešće srpskim klubovima u Evroligi, ali da zabrani nastup u Evrokupu. To praktično znači da Partizan neće moći ...


04.01.2021 u 18:15\nVlasnik „Beograđanke” kupuje i zgradu BIGZ-a\n„Marera propertis” bi, posle „Beograđanke”, početkom 2021. godine trebalo da za 50 miliona evra kupi još jedan simbol prestonice – zdanje BIGZ-a. To antologijsko, ali zapušteno delo srpske moderne arhitekture, nekadašnju zgradu jednog od najvećih izdavača SFRJ, a danas neformalni kulturni centar, „Marera” će obnoviti i pretvoriti u poslovni prostor za izdavanje. Tako bi, prema saznanjima „Politike”, mogla da bude okončana višegodišnja potraga za novim kupcem BIGZ-a. Njegov većinski vlasnik, večito misteriozni Petar Matić, jedan od najvećih igrača na beogradskom tržištu nekretnina, našao je sebi dostojnog takmaca u novoj zvezdi ovog sektora, „Mareri”. Njen krajnji vlasnik je, prema podacima Agencije za privredne registre, Vladimir Zubrilin, ruski biznismen koji poseduje i pasoš Malte, spomenut\n10.12.2020 u 18:10\nTest za Kosančićev venac na maketi\nHoće li novi objekti predviđeni da se nađu između ulica Karađorđeve, Velikih stepenica i Kosančićevog venca ugroziti panoramu ove najznačajnije i najosetljivije kulturno-istorijske celine, pretvarajući je u haotičnu sliku, trebalo bi da bude poznato 17. decembra. Tada će u Opštini Stari grad biti održana javna sednica na kojoj će građani i predstavnici institucija koji su podneli primedbe na izmene plana detaljne regulacije tog dela Kosančićevog venca moći da ih obrazlože. Kosančićev venac sa Beogradskom tvrđavom, Karađorđevom ulicom i obalom Savskog pristaništa najvrednija slika Beograda, ali je i ona već napadnuta agresivnom izgradnjom Osim toga, učesnici sednice imaće priliku i da posledice planirane izgradnje hiljada kvadrata stambenog prostora i objekata


NSinfo: "P&O Port" iz Dubaija želi Luku Novi Sad - stigla ponuda\n"P&O Port" iz Dubaija želi Luku Novi Sad - stigla ponuda\nDetaljnijim informacijama raspolaže samo Ministarstvo privrede\nDirektor Luke Novi Sad Aleksandar Milovančev potvrdio je za N1 da je to jedina do sada pristigla ponuda.\n"Iz Dubaija su sada već drugi put dolazili", kaže Milovančev.\nKompanija "P&Q Ports" bila je jedna od 12 zainteresovanih koje su po objavljivanju poziva 2016. godine upitile pisma Ministarstvu privrede.\nU septembru prošle godine prvi put je raspisan tender za prodaju Luke Novi Sad po ceni od 15,98 miliona evra, međutim, niko se nije javio.\nizvor: N1, agencije, foto: Pexels\n... ap vojvodina, biznis, dunav, ekonomija, investicije, izvoz, kanal, luka, Novi Sad, posao, svet, ulaganje, uvoz


Korona ugrožava opstanak lokalnih medija u Srbiji - Ozonpress :: internet portal\nTag: korona, lokalni, mediji\nPandemija korona virusa i vanredno stanje uvedeno kao odgovor na epidemiju ozbiljno prete da ugroze opstanak lokalnih medija u Srbiji u narednih mesec dana, pokazalo je istraživanje koje je sprovelo Poslovno udruženje Asocijacije lokalnih i nezavisnih medija „Lokal pres“ početkom aprila. Svega 10 odsto lokalnih medija koji su učestvovali u istraživanju izjasnilo se da bez pomoći države ili donatora može da preživi naredna tri meseca , dok 30% ispitanika kaže da ima sredstava za održavanje rada tek narednih mesec dana.\nČak dve trećine ispitanika potvrdilo je da je opstanak njihove kuće ozbiljno doveden u pitanje. Najsumorniji podaci su kada su u pitanju elektronski mediji gde čak 87% ispitanika prepoznaje da je njihov opstanak ugrožen, potom slede štampani 77% i na kraju online 64% koji, za sada, najmanje osećaju posledice.\nNajčešći razlozi za nisku likvidnost su smanjena prodaja oglasnog prostora, otkazivanje ugovora od strane oglašivača i kašnjenje i neisplaćivanje sredstava iz donacija.\nPokušavajući da se prilagode novonastaloj situaciji štampani lokalni mediji prednjače u restrikcijama. Rezultat tih restrikcija su prestanak štampanja ili smanjeni broj strana.Čak 47 % ispitanika prestalo da objavljuje informacije u štampanom obliku i prešlo na online I PDF izdanje. Gotovo identičan broj je onih /47%/ koji su smanjili broj strana, dok je tek 6% onih lokalnih medija koji se nisu prilagodili novonastalim uslovima.\nSlična situacija je i sa lokalnim televizijskim i radio stanicama. One su smanjile broj medijskih priloga, ukinule pojedine emisije ili nastavile da plasiraju samo servisne informacije / 37% /. Pored toga 26% ispitanika među elektronskim medijima reklo je da sada koriste samo društvene mreže da bi plasirali svoje informacije građanima na lokalu.\nPolovina lokalnih portala, koji su učestvovali u istraživanju, izjasnila se da, za sada, nastavlja da radi istim tempom, dok je 20% smanjilo broj proizvedenih informacija, 8% je počelo da objavljuje samo servisne informacije, a 16% je prešlo na informisanje putem društvenih mreža.\nLokalnim medijima nije ugrožen samo ekonomski opstanak zbog nedostatka novca, već muku muče i sa dobijanjem pravovremenih i istinitih informacija. Nešto manje od polovine (41%) anketiranih urednika i novinara izjasnilo se da od uvođenja vanrednog stanja teže dolazi do informacija iz lokalnih institucija. Pored toga, više od polovine (54.6 %) anketiranih primetilo je da lokalne institucije favorizuju pojedine medije prilikom plasiranja informacija. Lokalni mediji najviše pritužbi kada je informisanje u pitanju imaju na bolnice, kliničke centre i domove zdravlja, od koji, kako kažu, ne uspevaju da dobiju informacije koje su građanima na lokalnu i te kako značajne u ovom momentu.\nU istraživanju koje je sprovelo Poslovno udruženje Asocijacije lokalnih i nezavsnih medija „Lokal pres“ učestvovalo je 46 lokalnih medija, članica asocijacije.\nFico 09/04/2020 u 05:30 Odgovorite\nGvozdenu nikad bolje !


Beograd zatražio od EU da reaguje zbog ugrožavanja izbora\nVlada Srbije zatražila je večeras od Evropske unije da hitno reaguje i spreči nastojanja vlasti na Kosovu da "izigraju" Briselski sporazum i ugroze održavanje lokalnih izbora u južnoj pokrajini.\n"Vlada Srbije upozorava da prištinske vlasti masovno manipulišu biračkim spiskovima i uskraćuju desetinama hiljada interno raseljenih lica pravo na učešće na lokalnim izborima. Alarmantne manipulacije biračkim spiskovima privremenih kosovskih vlasti ogledaju se i u činjenici da na spiskovima ima više birača nego stanovnika u Pokrajini", navodi se u pismu.\nVlada je ocenila da se nepoštovanje Briselskog sporazuma ogleda i u višemesečnom opstruiranju izbora člana Centralne izborne komisije, kao i odbijanju da se izabere zamenik generalnog sekretara izborne komisije iz redova srpske nacionalnosti.\n"Upornim kršenjem principa statusne neutralnosti izbornog materijala i zabranama zvaničnicima i članovima Vlade Srbije da posećuju Kosovo i Metohiju, privremene vlasti na Kosovu i Metohiji direktno opstruiraju dogovore iz Brisela i dovode u pitanje regularnost i održavanje lokalnih izbora", navodi se.\nDodaje se da su se pretnjama hapšenjima i krivičnim gonjenjem članova Vlade Srbije prištinske privremene vlasti stavile u funkciju protivnika Briselskog sporazuma i lokalnih izbora.\n"Istovremeno, Priština organizuje direktno učešće premijera Turske i Albanije u izbornoj kampanji kosovskih albanskih stranaka. Vlada Srbije upozorava Evropsku uniju da ovakvim ponašanjem Priština stvara visoke bezbednosne rizike, zastrašuje kosovske Srbe i direktno radi protiv stabilizacije stanja", navodi se.\nVlada Srbije zatražila je od Brisela hitnu i neodložnu akciju na sprečavanju tih nepravilnosti koje dovode u opasnost sprovođenje Briselskog sporazuma i održavanje lokalnih izbora na Kosovu i Metohiji.


LEPA VEST IZ SRBIJE Stomatološki fakultet u Beogradu među najbolje rangiranim na prestižnoj Šangajskoj listi\nNa Šangajskoj listi po užim naučnim oblastima Univerzitet u Beogradu rangiran je u 12 oblasti, a jedna od najbolje rangiranih oblasti je stomatologija koja je između 151. i 200 mesta.\n"Stomatološki fakultet je jedini fakultet na UB koji daje za dvoje mladih saradnika stipendije od 10.000 evra za usavršavanje na prestižnim univerzitetima, gde mogu da provedu od šest meseci do godinu dana", kaže Marković za Tanjug.\nOGROMAN SKOK NA VAŽNOJ NAUČNOJ LISTI Uz Beogradski još tri srpska univerziteta na prestižnoj Šangajskoj listi\nPotvrda kvaliteta je i to što su ove godine imali rekordan broj kandidata za upis- 826 prijavljenih na 220 mesta za upis u prvu godinu studija.\n"Veliko interesovanje pokazuje, ne samo potrebu za stomatolozima, već i kvalitetna nastava opredeljuje mlade ljude da dođu na ovaj fakultet. Imamo i drugi upisni rok, ali samo 20 mesta za studije na engleskom", naveo je Marković.\n"Želimo da pošaljemo jasnu poruku da oni koji daju vrhunske rezultate u nastavi, nauci, uslugama koje pružaju građanstvu zaslužuju pohvalu. Stomatološki je odličan primer za mnoge naše fakultete", naveo je on.\n"Oni traže dosta mesta. Bio je ambasador Irana i oni šalju šezdesetak studenata u Novi Sad, ali bi želeli da šalju i u Beograd. Projekat "Studiraj u Srbiji" ako bi masovno krenuo, krenuo bi sa Stomatološkog fakulteta ", zaključio je Ssarčević.\nDŽIPOM KROZ MORE, ZAŠTO DA NE: Kupači na plaži svedočili nesvakidašnjem prizoru i pitaju se kako im to uspeva


Predsjednik Crne Gore Milo Đukanović primio je akreditivna pisma novoimenovanih, izvanrednih i opunomoćenih ambasadora Suverenog Viteškog Malteškog Reda, Nj.E. Đan Anibala Rosija di Medelane, Republike Jermenije, Nj.E. Ashota Hovakimiana, Urugvaja, Nj.E. Enrikea Loedela, Kraljevine Holandije, Nj.E. Žila Arnouta Bešhor Plaga i Velikog Vojvodstva Luksemburga, Nj.E. Filipa Donkela.\nPredsjednik Đukanović je nakon ceremonije prijema akreditivnih pisama, pojedinačno primio ambasadore i poželio im dobrodošlicu u Crnu Goru i uspješno obavljanje diplomatske misije u obostranom interesu uz ohrabrenje za inicijativnost i saradnju. Predsjednik je novoimenovane ambasadore upoznao sa unutrašnjim prilikama, stalnim napretkom Crne Gore i posvećenošću u sprovođenju reformi u cilju daljeg demokratskog i ekonomskog razvoja, naglašavajući da kontinuiranom evropeizacijom države i društva dosljedno težimo da pripadamo krugu razvijenih evropskih demokratija i njihovim sistemima vrijednosti.\nU razgovoru sa ambasadorom Suverenog Viteškog Malteškog Reda, predsjednik Đukanović je uspješnom ocijenio dosadašnju saradnju i istakao zadovoljstvo što Crna Gora i Suvereni Viteški Malteški Red baštine temeljne vrijednosti hrišćanske civilizacije, njegujući tradicionalno prijateljske odnose. On je naglasio da su visoki moralni principi i humanitarna diplomatija koji čine okosnicu djelovanja Reda od suštinske važnosti u vrijeme kada se svijet suočava sa brojnim izazovima. Uz podsjećanje na prošlogodišnji susret sa Velikim majstorom Reda ukazao je na značaj frekventnog dijaloga na visokom nivou u cilju intenziviranja saradnje, čemu bi doprinijelo i otvaranje rezidentne ambasade u Crnoj Gori. Zahvalio je ambasadoru za namjeru Reda da pomogne dalje čuvanje Ikone bogorodice Filermose cijeneći da je zajednički interes da se ona učini dostupnom vjernicima i svim građanima. Pozdravio je mogućnosti za saradnju u oblasti zdravstva i podrške invalidnim licima, kao i snaženje kulturne saradnje.\nAmbasador Medelan je zahvalio Predsjedniku na razumijevanju njihove misije da unaprijede kvalitet našeg zdravstva. Posebno je apostrofirao spremnost naučne zajednice da dođe u Crnu Goru i prenese znanja neophodna za dalji razvoj, što predstavlja i odličnu osnovu za širenje njihove kulture.\nPredsjednik Đukanović je u razgovoru sa ambasadorom Jermenije izrazio zadovoljstvo prijateljskim odnosima dvije države i ukazao na potrebu intenziviranja političkih kontakata na najvišem nivou čime bi se produbila ukupna bilateralna saradnja. On je podsjetio na dugu tradiciju međudržavnih odnosa iz vremena Sovjetskog Saveza i bivše Jugoslavije, uz ocjenu da ti odnosi ni danas nijesu izgubili na kvalitetu. Istakao je značaj povezivanja poslovnih zajednica dvije zemlje i tješnje privredne saradnje i turističkih tokova. Crna Gora sa Jermenijom može sarađivati i u oblasti zdravstvene zaštite i turizma, kao i u kulturnoj djelatnosti.\nAmbasador Hovakimian je kazao da mu je čast što je u Crnoj Gori i podsjetio na dugotrajno prijateljstvo i istorijske veze dvije države ističući da se Jermenija ugledala na Crnu Goru i njen slobodarski duh. Upoznao je Predsjednika sa velikim reformama u jeremenskom državnom sistemu i naglasio značaj razmjene posjeta na najvišem nivou, jačanja ugovorne baze i ukidanja viza uz obostranom interesu. Najavio je održavanje biznis foruma u Crnoj Gori sredinom naredne godine i istakao spremnost za dijeljenje iskustava u tehnološkom napretku i inovativnim rješenjima. On je prenio punu podršku jermenskih vlasti daljoj integraciji Crne Gore u EU.\nU razgovoru sa ambasadorom Urugvaja, predsjednik Đukanović je kazao da tradicionalno prijateljske odnose treba unaprijediti kroz uspostavljanje političkog dijaloga na najvišem nivou. Istakao je pozitivnu ulogu i doprinos koju crnogorski iseljenici u Urugvaju mogu pružiti snaženju prije svega ekonomskih i kulturnih veza dvije države, čemu Crna Gora od obnove nezavisnosti pridaje posebnu pažnju. Na liniji razvojnih politika Crne Gore, Predsjednik je ukazao na potrebe unapređenja infrastrukture, energetike, turizma i usluga i proizvodnje hrane. U tom kontekstu je ukazao na značaj promocije naših potencijala na urugvajskom tržištu, razmjenu znanja i iskustava u nauci i kulturi.\nAmbasador Loedel je uz veliko zadovoljstvo susretom, kazao da je Urugvaj odavno zainteresovan za Crnu Goru, posebno i zbog brojne crnogorske zajednice koja dvije države može još više zbližiti. Uz podršku razvojnoj ambiciji Crne Gore iskazao je inzeresovanje za saradnju u oblasti zelene energije, u kojoj Urugvaj ima poziciju četvrte zemlje u svijetu. Razgovarano je o saradnji u trgovini i kulturi, kao i uzajamnim posjetama mladih iz obje zemlje.\nPredsjednik Đukanović je u razgovoru sa ambasadorom Kraljevine Holandije ocijenio da su bilateralni odnosi Crne Gore i Holandije na zavidnom nivou, uz jasno prepoznat prostor za intenziviranje i širenje saradnje dvije zemlje na bilateralnom nivou, kao i NATO saveznicom i jednom od uticajnijih članica EU. On je u tom kontekstu ukazao na značaj jasne evropske perspektive za ZB, kao uslova njegove stabilnosti i evropeizacije društava. Ako EU nastavi sa politikom proširenja Crna Gora će nesumnjivo biti prva naredna članiva, ocijenio je Predsjednik uz poruku da ćemo nezavisno od članstva nastaviti posvećeno sa reformama i proces pregovaranja iskoristiti na najbolji način da se pripremimo za evropsku porodicu. Zahvalio je Holandiji na podršci u tom procesu, posebno u oblasti pravosuđa, odbrane, transferu znanja i unapređenju ljudskih prava i sloboda. Dvije države imaju perpektivu saradnje i u sektoru policije i ekonomije, kazao je Predsjednik, apostrofirajući pozitivna iskustva sa kompanijom Damen, koja doprinosi boljem pozicioniranju Crne Gore kao kvalitetne nautičke destinacije.\nTokom razgovora sa ambasadorom Velikog Vojvodstva Luksemburga, Predsjednik je uz ocjenu da su bilateralni odnosi dvije zemlje odlični izrazio zahvalnost Luksemburgu na kontinuiranim zalaganjima i podršci ostvarivanju naših vanjskopolitičkih ciljeva. On je podsjetio na prioritete državne politike, nastavak dobrog tempa ekonomskog rasta, dalji razvoj institucija, efikasnost u vladavini prava i dalji napredak u integracijama. On je ponovio zabrinutost zbog usporavanja tog procesa, ističući da je Evropi potrebno više, a ne manje jedinstva.\nOn je zahvalio ambasadoru za učešće njegove države na Igrama malih zemalja i iskazao interes za održavanjem frekventnog dijaloga na visokom nivou. Dvije države imaju prostora za saradnju u oblasti ekonomije, održivog razvoja, zaštite životne sredine, kao i turizma i kulture, što će pospješiti obostrana snažnija promocija potencijala.\nAmbasador Donkel je posebno ukazao na doprinos crnogorske zajednice jačanju odnosa sa Crnom Gorom, ističući da je riječ o uglednim i često visoko pozicioniranim građanima. Istakao je punu podršku integraciji Crne Gore u EU i izrazio nadu u donošenje pozitivne odluke o Sjevernoj Makedoniji i Albaniji u bliskoj budućnosti. Kao prioritete bilateralne saradnje istakao je početak pregovora o izbjegavanju dvostrukog oporezivanja i zbližavanje poslovnih sektora. Posebno je pohvalio intenzivan i brz razvoj Crne Gore koji će je preporučiti za članstvo u EU.


Vesti online / Vesti / Srbija / Menja se pozicija: Haradinaj i Tači sada drugačije pričaju sa Srbijom\nMunjevito odustajanje kosovskih vlasti od gradnje puteva oko manastira Dečani samo su jedan pokazatelj da je pozicija Srbije u međunarodnim okvirima danas mnogo jača nego što je bila pre pet i više godina, smatra Orhan Dragaš, direktor Međunarodnog instituta za bezbednost iz Beograda.\n- U ovom trenutku i Haradinaj i Tači drugačije komuniciraju sa Srbijom, iz prostog razloga jer je Srbija je vrlo ojačala, poštovanija je nego pre pet godina, ima bolju međunarodnu poziciju - kazao je Dragaš za Pink.\nOn je podsetio da kada Beograd pregovara o Kosovu, u stvari pregovora sa SAD, Nemačkom, Velikom Britanijom, a to nisu laki pregovarači.\n* "Najlakše je reći 'Ne damo Kosovo'! A mi hoćemo da sačuvamo šta se sačuvati može"\n- Ako vas oni uvažavaju, to se odmah reflektuje i na njihove pulene, a to su Haradinaj i Tači - kaže Dragaš.\n- Kada predsednik Vučić pokazuje nadljudsku volju i napor da se reši ovaj veliki problem, ovakve provokacije ne doprinose ni dogovoru, ni stabilnosti i miru na Kosovu i u regionu - kaže Dragaš.\n- Zanimljiva je činjenica da je 2000. godine nakon demokratskih promena, podrška za ulazak u evroatlanske integracije, dakle NATO i EU, bila 38,8 odsto, dakle samo jednu godinu posle bombardovanja. A 19 godina posle bombardovanja imamo podršku koja je 15 odsto. Ako postoji bilo kakva korelacija između osiromašenog uranijuma i povećanja broja obolelih od raka, postoje stručnjaci i kod nas i u svetu koji u tome mogu da pomognu - kaže on.\nDa li će biti neprijatnosti, da li će biti konsekvenci, ako se ispostavi da jeste - i treba da bude, ali ne treba sada remetiti odnose sa zapadnim svetom i apriori tvrditi da ta veza postoji, smatra Dragaš.\n- Bio sam kod ministra Dačića u momentu kada je razgovarao sa ministrom spoljnih poslova Nigerije, moleći ga da Nigerija ne glasa za prijem Kosova u Interpol. Ivica Dačić, danas kao ministar spoljnih poslova, ima sjajne kontakte sa svojim kolegama, ali to nisu njegovi privatni kontakti, već kontakti preko funkcije koju obavlja - naveo je on.\n- On nema nikakve lične kvalifikacije i kvalitete kojima je zadužio druge i napravio te kontakte - smatra Dragaš.


Smeštaj u Banji - Srbija, Crna Gora, Grčka, BiH - GdeNaOdmor\nTeražtite smeštaj u banji Vrdnik.…\nPostavljeno od strane Slavica Kolundzic\nTražite banje u Srbiji. Na pravom ste mestu. Veliki broj objekata za rezarvacije u svim banjama u Srbiji.\nBanja je jedna od najpoznatijih turističkih destinacija kod Srba. Pored velikog broja turističkih destinacija i prirodnih lepota Srbije banje prednjače kao najpularnija lokacija za odmor.\nAko ste u potrazi za smeštajem u banji ovo je prava stranica za Vas. Rezervišite smeštaj u Banji po veoma povoljnim cenama i uslovima.\nSrbija je veoma bogata lekovitim vodama pa samim tim i banjski turizam je u poslednje vreme u velikom porastu. Nema grada u Srbiji koji nema svoju banju barem tako kažu turisti koji dođu iz inostranstva kod nas. Najpopularnije baje su: Vrnjačka banja, Sokobanja, Koviljača, Vrnjci, Selters, Atomska banja… Pored navedenih banjskih atrakcija i ostale banje u Srbiji beleže povećanu potražnju smeštajnih kapaciteta.\nSmeštaj u banjama može da bude raznolik. Od luksuznih hotela pa sve do seoskih domaćinstava. Restorani, bazeni sa lekovitom vodom jesu možda i najpopularniji sadržaj koji nude naše banje. Pored toga treba obići i sva kulturna i istorijska blaga koje nude navedene destinacije.


Dana 17. novembra 2021. godine, u gradu Nišu ispred tržnog centra ''FORUM'' u pešačkoj zoni i 18. novembra 2021. godine u opštini Veliko Gradište, Agencija za bezbednost saobraćaja je organizovala edukativni događaj sa simulatorima čeonog sudara vozila ''Kosa ravan'' i prevrtanja vozila ''Ražanj'' sa ciljem povećanja svesti građana o ulozi i značaju korišćenja sigurnosnog pojasa u putničkim automobilima. Tom prilikom građani Niša i Velikog Gradišta imali su priliku da direktno osete u kojoj meri korišćenje i pravilna upotreba sigurnosnog pojasa utiče na ublažavanje posledica saobraćajnih nezgoda.\nSimulator ''Kosa ravan'', odnosno simulator čeonog sudara vozila nam pokazuje koliko su jake udarne sile koje trpi naše telo pri sudarnoj brzini od samo 6 km/h, što utiče na promenu stavova građana po pitanju brzine, upotrebe sirnosnog pojasa, odnosno utiče na odgovorno ponašanje vozača i putnika u saobraćaju i poštovanja saobraćajnih propisa.\nSimulator prevrtanja vozila ''Ražanj'' nam pokazuje da je sigurnosni pojas dovoljan da nas zadrži u sedištu vozila prilikom prevrtanja istog u saobraćajnoj nezgodi, odnosno prilikom saobraćajne nezgode sprečava kontakt vozača i putnika sa unutrašnjošću vozila, njihov međusobni kontakt, ispadanje iz vozila, raspoređuje energiju udara po telu itd.\nPredstavnici Agencije su bili na raspolaganju posetiocima za sve dileme iz oblasti bezbednosti saobraćaja. Svaki posetilac štanda Agencije je dobio simboličan poklon u vidu promotivno – edukativnih materijala, i to: flajeri, retroreflektujuće majice, reflektujuće torbe, narukvice, bedževi, privesci, hemijske olovke, šolje, lampe za pešake, svetla za bicikla, retroreflektujuće trake i sl.


RAK: Znak u kojem su rodjeni NAJBOLJI i NAJNEZNIJI ljudi, znak koji pleni DOBROTOM, ali koji zbog DOBROTE PATI! - emotivna LUDA\nRAK: Znak u kojem su rodjeni NAJBOLJI i NAJNEZNIJI ljudi, znak koji pleni DOBROTOM, ali koji zbog DOBROTE PATI!\nOn: September 13, 2018 By: Pleomax993\nRakovi su osobe koje moze da upozna svako ko zeli, to je zbog toga sto rakovi nemaju tajni, oni veoma retko sta kriju. Rakovi su iskreni i oni uvek predstavljaju sebe u pravom svetlu. Nisu rakovi “glumci“ , ne glume oni da su nesto sto nisu, rakovi su upravo onakvi kakvim se predstavljaju.


Opština i ove godine opredelila novčana sredstva za prvorođeno dete | Oko Nas\nOpština i ove godine opredelila novčana sredstva za prvorođeno dete\n22/01/2020 Oko nas\nMileni Kovač, prvoje bebi iz opštine rođenoj u 2020-oj godini, Milan Glušac, predsednik opštine Vrbas, zajedno sa saradnicima, uručio je danas u OBV vaučer na 80.000 dinara.\n„Svaka podrška iz lokalnog, pokrajinskog i republičkog budžeta je važna i dobrodošla svakoj porodici, a na nama je da osmišljavamo i nove mere pronatalitetne politike. Tako smo u budžetu za 2020. godinu po prvi put izdvojili 1,5 miliona dinara za veštačku oplodnju i nadam se da ćemo i na ovaj način uspeti da proširimo neke porodice. Važno je i opremanje medicinskih službi koje se bave trudnicama i novorođenom decom, tako da smo za Dom zdravlja ‘Veljko Vlahović’ uspeli da nabavimo jedan moderan ultrazvučni aparat i jedno vozilo za patronažnu službu“, rekao je Glušac.\nDr Radašin Milović, lekar Odeljenja ginekologije Opšte bolnice Vrbas, istakao je da je u 2019. godini u Porodilištu OBV izvršeno 500 porođaja, nešto manje nego prethodnih godina, ali iz razloga što je na početku godine Porodilište bilo zatvoreno zbog renoviranja i pripremanja nove operacione sale.\nMilenini roditelji su Zorica i Ratko Кovač iz Vrbasa. Otac male Milene zahvalio je opštini Vrbas na podršci. „Prvi dani sa Milenom protiču na najlepši način i sve je podređeno njoj. Hvala opštini Vrbas što je mislila na nas i pomogla nam da lakše krenemo u podizanje našeg deteta“, rekao je Ratko Кovač.\nPrethodni članakU subotu akcija merenja šećera u krvi i krvnog pritiska za penzionereSledeći članakU subotu akcija odnošenja ambalažnog PET otpada sa vrbaskih ulica


Srpske škole i u Rusiji od septembra! “Ruska Federacija i simbolično važna, jer su Srbi i Rusi prijateljski narod” – Naši u svetu\nSrpske škole i u Rusiji od septembra! “Ruska Federacija i simbolično važna, jer su Srbi i Rusi prijateljski narod”\nObjavljeno 03/04/21 u 07:30\nFoto: Tanjug/ AP Photo/Alexander Zemlianichenko\nDopunske škole srpskog jezika, koje će pohađati srpska deca koja žive u Rusiji, trebalo bi da počnu sa radom od septembra u tri ruska grada – Moskvi, Sankt Peterburgu i Sočiju, rekao je danas Arno Gujon, direktor Uprave za saradnju sa dijasporom i Srbima u regionu.\nGujon, koji je sa delegacijom Ministarstva spoljnih poslova u šestodnevnoj poseti Rusiji, rekao je za Sputnjik da su takve škole u Rusiji postojale do pre dve decenije, a sada se ponovo pojavila potreba za tim.\n„Nama je izuzetno važno da srpska deca znaju i uče srpski jezik, jer je jezik u srži identiteta. Bez jezika nema identiteta i identitet se gubi zbog neznanja jezika. Te veze su veoma bitne i to ne samo zbog porodice. Videli smo u nekim zemljama da neka deca ne znaju srpski jezik i ne mogu da razgovaraju sa bakom i dedom. To je zaista tužno. Ako posmatramo na duge staze onda se gubi i ta veza i nit sa Srbijom. Kada je jezik tu – onda je i identitet tu, onda postoji i želja za obilaskom Srbije, a ponekad i za povratkom u Srbiju. To je, svakako jedan od naših ciljeva i ja sam srećan što ćemo intezivno raditi u narednih šest dana ka ostvarivanju ovih ciljeva“, rekao je Gujon.\nOn je podsetio da dopunske škole srpskog jezika već rade u mnogim zemljama, ali je istakao da je „Ruska Federacija i simbolično važna, zato što su Srbi i Rusi prijateljski narod“.\n„Srbi se ovde osećaju kao da su domaćini i zapravo to i jesu. I baš u takvim, dobrim, okolnostima nema izgovora da ne radimo na pokretanju takvih škola, jer je to u interesu i Srba i Rusa. Ima i slučajeva da Rusi ili Ruskinje koji su u braku sa Srbima žele da nauče srpski jezik, kako bi mogli da sa tazbinom i sa decom razgovaraju na tom prelepom i milozvučnom jeziku“, rekao je Gujon.\nA post shared by Arno Gujon (@arno.gujon)\nPrema njegovim rečima, dopunske škole srpskog jezika rade tamo gde postoji srpska dijaspora: u Francuskoj, Švajcarskoj, Austriji, Kanadi, Americi i drugim zemljama, a Uprava za saradnju sa dijsporom i Srbima u regionu želi da pomogne da se takve škole osnuju i drugim zemljama, gde žive naši ljudi.\n„Nije baš lako osnovati škole, ali mi imamo to iskustvo. Imamo i finansijsku podršku za prostorije, za nastavnike, za opremanje i onda treba sve to da iskoristimo i da usredsredimo našu energiju ka tom cilju“, kaže Gujon.\nKao primer on je naveo Sloveniju, gde je pre tri godine pokrenuta ideja o dopunskim školama i gde se predviđalo da će je pohađati 300 do 400 dece, ali su te brojke višestruko premašene.\n„Smatralo se velikim uspehom ako bi taj broj dece u Sloveniji učio srpski jezik. Niko nije znao kakav će biti odziv, a odziv je bio ogroman – 1.600 dece, što znači četiri puta više nego što se očekivalo. Isto pokrećemo to i u drugim zemljama“, dodao je Gujon.\nProblem je, navodi Gujon, što se ne zna tačan broj srpske dijaspore u Rusiji i mnogim drugim zemljama, pošto ne postoji obaveza prijavljivanja srpskih građana ambasadi naše zemlje prilikom dolaska u određenu državu.\n„Znamo za one koji su se prijavili ambasadi, ali ne i gde se nalaze oni koji se ne prijavljuju. Tako da ćemo videti kad budemo pokrenuli tu inicijativu koliko će se dece i roditelja prijaviti, ali ja verujem da će biti dovoljno za pokretanje makar tri škole u Ruskoj Federaciji. Optimističan sam i vođen iskustvom iz drugih zemalja mislim da možemo to da ostvarimo, a onda da od septembra govorimo u Moskvi ne samo na prelepom ruskom jeziku, već i na srpskom“, naglasio je Gujon.\nOn takođe navodi primer Malte, gde se nije znalo koliko Srba živi u toj zemlji i koliko će dece biti zainteresovano da se upiše u dopunsku školu, ali se ispostavilo da je više od 150 mališana izrazilo želju za učenjem srpskog jezika.\n„To nam imponuje, to nam pokazuje da ono što radimo ima smisla, a najbitnije je da možemo da realno, konkretno i na terenu da pomognemo toj deci. Ako to uradimo mi smo promenili ne samo život te dece, time što će perfektno naučiti jezik svojih predaka, svoje otadžbine, nego je to i pogled na svet, to je deo lične istorije, deo identiteta i to nema cenu, to je nešto neprocenjivo“, naglasio je Gujon.\nSrpska delegacija, koju predvodi Gujon, danas se u Moskvi sastala sa ambasadorom Srbije u Rusiji Miroslavom Lazanskim i srpskim diplomatama kako bi razgovarali o pokretanju dopunskih škola srpskog jezika u toj zemlji, a takođe i sa predstavnicima naše dijaspore – privrednicima i studentima. Očekuju ih i sastanci sa predstavnicima ruskih instutucija.\nGujon ističe da je izuzetno važan susret sa srpskim privrednicima, koji je održan u ambasadi Srbije u Moskvi, zbog razmene iskustava i činjenice da oni zapošljavaju naše ljude.\n„Oni dugo rade u Rusiji, imaju iskustvo i želeli smo od njih da čujemo kako funkcioniše srpska dijaspora, kako funkcioniše srpski biznis, kako se odvijaju srpski i ruski odnosi, šta bi bilo potrebno da se unapredi, šta funkcioniše dobro, a šta loše, gde su problemi i slično. Da čujemo od njih sve to i da onda mi učimo od njih, jer to su ljudi koji žive u „realnom“ svetu, koji poznaju naše radnike, koji poznaju Ruse, Rusiju i ruski mentatlitet i koji znaju kako stvari funkcionišu i kako se naši odnosi razvijaju ovde na terenu u Rusiji“, zaključio je Gujon.\nArno GujonMiroslav LAzanjskiMoskvaSrpska školaUprava za saradnju sa dijasporom i Srbima u regionu\nNestrpljenje i depresija zbog DUGE PANDEMIJE u NEMAČKOJ: Da li su NEMCI u pravu kada kritikuju stanje svoje ekonomije?\nZaev razmatra uvođenje besplatne putarine za srpske turiste: “Da za prijateljstvo uzvratimo prijateljstvom”\nPovodom Dana pobede na Crvenom trgu u Moskvi vojna parada sa više od 12.000 vojnika…\nJelena i Novak upisuju sina Stefana u SRPSKU ŠKOLU: U kući pričamo na SRPSKOM! (FOTO)\n“Dopremaćemo udžbenike, pomoći oko nastavnika”: Više od 100 srpske dece…\nBiković se pohvalio da će biti član žirija festivala u Moskvi, ova okolnost ga…\nSrbi u Rusiji još nisu pobrojani: Ima nas od Moskve, preko Urala do Vladivostoka\nArno Gujon za glasilo srpske dijaspore u Americi: Ako se sačuva srpski jezik kod…\nArno Gujon održao lekciju svima iz rodoljublja! U dva minuta objasnio koje je njegove…\nPesme, nošnje, folklor: Arno Gujon na onlajn radionici za decu “Potraga za…


Projekat osvetljenja Fabrike dečije hrane, Dobanovci - BUCK\nPočetna > Blog > Projekat osvetljenja Fabrike dečije hrane u Dobanovcima – Proizvodnja hrane u čistim sobama\nProjekat osvetljenja Fabrike dečije hrane u Dobanovcima – Proizvodnja hrane u čistim sobama\nKako je jedna nova fabrika odlučila da samoinicijativno pooštri strandarde u proizvodnji hrane i kako se to odrazilo na projekat osvetljenja\nBUCK ima veliki broj referenci iz oblasti industrijskog osvetljenja. U našem portfoliju nalazi se mnoštvo farmatceutskih pogona, pogona za proizvodnju hrane, visoke tehnologije, metalnih i drugih proizvoda itd. Svaka od ovih branši ima neke posebnosti, a uslovi u prostorima, pa time i standardi po kojima se proizvodnja obavlja skoro uvek su različiti po pitanju higijene ili radne atmosfere (visoka vlaga, ekstremne radne temperature, rukovanje eksplozivnim supstancama itd.)\nŠta znači primena HACCP standarda u oblasti osvetljenja?\nProizvodnja hrane se odvija u strogim uslovima propisanim međunarodnim HACCP standardom, koji propisuje uslove za ceo proces proizvodnje, uključujući i osvetljenje.\nStandardni uslovi osvetljenja radnih mesta za proizvodnju hrane u radnim zonama (prema standardu EN 12464-1) propisuju 500 lx na radnoj površini, dok svetiljke u industriji hrane treba da budu posebne konstrukcije, odnosno da imaju glatku površinu pogodnu za održavanje, kao i da obezbede da u slučaju loma delovi svetiljke (difuzora/ protektora) ne padnu i kontaminiraju proizvodnju.\nInvestitor (Nelt grupa) je dodatno podigao standarde, imajući u vidu osnovnu delatnost fabrike u Dobanovcima- proizvodnju hrane za najosetljiviju populaciju, decu mlađu od 6 godina. Propisali su da se proizvodnja odvija u prostorima čistih soba, što je tehnologija koja se standardno koristi u operacionim salama, farmaceutskoj i industriji mikročipova.\nKako se ovaj projekat razlikuje od drugih pogona za proizvodnju hrane?\nIz ugla rasvete, visoki plafoni (8m) nisu tipični za čiste sobe, koje su inače manjih gabarita, pa je naš odgovor na ovaj zahtevni projekat bila adaptacija našeg postojećeg Clean Room proizvoda u novi, pogodan za ovakve prostorije, Clean Room HB.\nNovi proizvod je nastao kao rezultat našeg iskustva u industrijskoj rasveti i rasveti visokoregalnih skladišta, gde visina montaže zahteva drugačiji optički pribor, i našeg iskustva u farmaceutskoj industriji koja je najveći korisnik Clean Room familije, po pitanju konstrukcije.\nIspunjen je i zahtev investitora da održavanje bude odozgo, iz plafona, što obezbeđuje servis bez kontaminiranja same čiste sobe, znači kraće vreme servisiranja i vraćanja prostora u funkciju, bez naknadne sertifikacije.\nOsim proizvodnog dela, zgrada od 15.000m2 ima i kancelarijski prostor, osvetljen BUCK-ovim svetiljkama SLIM LINE (personalizovana verzija), AIRO, MATRIX, MICRO MD.\n,,Veoma smo zadovoljni saradnjom sa BUCK-om, njihovom profesionalnošću, kvalitetom svetlosnog rešenja i isporučenom opremom. Preporučujemo ih kao dobavljača koji garantuje kvalitet u svakom pogledu.’’- Fabrika dečije hrane\nPosle uspešno realizovanog projekta puštenog u rad 2018. godine, sa istim investitorom nastavili smo saradnju na objektima koji su kombinacija visokoregalnih skladišta i kancelarijskih prostora ,H5’ u okviru kompleksa NELT u Dobanovcima i ,H2’ u okviru kompleksa NELT Istočno Sarajevo.\nVeliko nam je zadovoljstvo što smo učestvovali u ovom projektu, jer je fabrika od otvaranja do danas uspela da izgradi brend prepoznatljiv po visokom kvalitetu proizvoda i krene u izvoznu ekspanziju.\nNaziv projekta: Poslovna zgrada Fabrika dečije hrane (Baby food factory), Dobanovci\nInvestitor: NELT group\nTip projekta: Poslovna zgrada sa proizvodnim pogonom i kancelarijskim prostorom\nPovršina: 15,000 m2\nKorišćene svetiljke: CLEAN ROOM HB, SLIM LINE, AIRO, MATRIX, MICRO MD\nPartnerske firme na projektu: M+W, Termoinženjering doo


Grupa Nemi pesnik novim video spotom najavljuje beogradski koncert | City Magazine\nPesma Okeani rozea dobila je svoju igranu formu koja prati jednu diskretnu gradsku priču. Sada možemo slobodno reći da je debitantski album grupe Nemi pesnik Slobodna volja sačinjen od veoma uspešnih singlova kao što su: Slučajno, Minimalac, Matematika i Smajl. Sve je počelo neočekivanim uspehom pesme Koliko si luda koja je ponela laskavu titulu „Hita godine 2020“ Radio Beograda 202.\nRok sastav Nemi pesnik najavio je svoj prvi beogradski koncert za četvrtak, 28. oktobra, u klubu Fest. Bend je pre nekoliko meseci objavio debitantski album Slobodna volja, a nastup u klubu Fest biće koncertna promocija ovog izdanja.\n„Nastavljamo koncertnu promociju albuma Slobodna volja. Sviraćemo i neke nove neobjavljene pesme. Jedva čekamo da se predstavimo publici u beogradskom klubu Fest u Zemunu”, izjavio je pevač Milan Marković.\nOve godine je bendu Nemi pesnik pripala čast da otvori program na glavnoj bini Exit festivala i doživi ovacije publike. Izlaskom albuma Slobodna volja, bend sa jedne strane zaokružuje izuzetno uspešnu sezonu, a sa druge nastavlja fenomenalnu avanturu i predstavlja nove pesme sa pomenutog izdanja.\nNaslovna fotografija: Dušan Majkić\nDatum početka 28.Oct 2021\n#klub fest #koncert #nemi pesnik


Predsednik Rusije Vladimir Putin: Nezavisnost Kosova štetna i opasna\nPredsednik Rusije Vladimir Putin ocenio je u intervjuu za sutrašnje izdanje nedeljnika "Špigel" da bi nezavisnost Kosova bila štetna i opasna i zatražio da se dalje traži kompromisno rešenje za Kosovo.\nPutin je na pitanje da li zemlje sa pravom veta u Savetu bezbednosti UN još uopšte mogu da pronađu kompromisno rešenje za Kosovo rekao da bi "kompromis već odavno predložio, kada bi takvo rešenje znao".\n"Ne znam ga. Ali, strpljivo se mora dalje tragati za takvim rešenjem", rekao je ruski predsednik.\nPutin nije neposredno odgovorio na pitanje šta će Rusija učiniti ukoliko Kosovo jednostranim potezom proglasi nezavisnost. Istakao je da Kosovo nije pojedinačan slučaj i da "na tri terotorije nekadašnjeg Sovjetskog Saveza - u Abhaziji, Južnoj Osetiji i Pridnjestrovlju - narodi već 15 godina imaju svoj parlament i predsednika i smatraju se nezavisnim".\n"Ne možemo u slučaju Kosova da dopustimo nezavisnost, a drugim narodima uskratimo pravo na samoopredeljenje. Nezavisno Kosovo bi bilo podrška separatizmu u Evropi", rekao je Putin.\nOn je naveo da bi se takva nastojanja pokazala kod Baskijaca, u Škotskoj i posebno na Balkanu.\n"Zašto bismo sve to provocirali. To je štetno i opasno", ocenio je ruski predsednik.\nPutin naredne srede dolazi u Nemačku gde će od 6. do 8. juna u Hajligendamu učestovati na samitu sedam najrazvijenijih zemalja sveta i Rusije, G-8. Nekoliko sedmica kasnije, 1. i 2. jula Putin će se sastati sa predsednikom SAD Džordžom Bušom u njegovoj letnjoj rezidenciji u Kenebankportu. Nemačke diplomate ocenjuju da će Kosovo zapravo biti ključna tema o kojoj bi tom prilikom odluku mogli da usaglase Buš i Putin. Zato tumače da otpada mogućnost da će se samit u Hajligendamu zaista ozbiljno baviti Kosovom.


O nama – Global Care\nSvjetska kriza izazvana pandemijom virusa COVID-19 je proizvela potpuno nove okolnosti u poslovnom i ekonomskom smislu, na globalnom nivou. Važno je shvatiti da je ispred nas vrijeme kada ćemo morati pažljivo voditi brigu o načinu života i ponašanja, na poslu, u fabrici, u kancelariji, u restoranu, u hotelu, na graničnom prelazu, na šalteru banke, u samoposluzi, na aerodromu, u avionu, ali i na bilo kom drugom mjestu gdje se srećemo sa ljudima ili smo u kontaktu sa predmetima ili stvarima gdje se možda corona virus nalazi. Lična higijena je oduvjek bila naša obaveza u smislu zaštite našega zdravlja, ali i zaštite drugih. Pojava virusa COVID-19 i činjenice da medicina još uvjek nema pravi lijek, stvara nam dodatne obaveze da svojim načinom života i redovnom higijenom smanjimo rizik od zaraze i zaštitimo sebe i druge.\nKao firma koja postoji i uspješno posluje već više od dvadeset godina, uglavnom na tržištu Bosne i Hercegovine, ali i kao firma koja je uspjela da uspostavi poslovne kontakte i sa jednim brojem pouzdanih firmi širom svjeta, odlučni smo da naše ukupno poslovno iskustvo usmjerimo na obezbjeđivanju i plasmanu kvalitetnih i licenciranih proizvoda koji su neophodni u ovom vremenu za borbu protiv corona virusa. Na ovaj način tim firme DAK doo daje svoj doprinos boljem i zdravijem životu, ali takođe smo odlučni radeći ove poslove da još jednom iskažemo svoju društvenu odgovornost i na najbolji način pomognemo zajednici u kojoj živimo i djelujemo. Obezbjedili smo za tržište Bosne i Hercegovine set neophodnih proizvoda i preparata, sa kojima ćemo omogućiti bolju zaštitu zdravlja stanovništvu, a sve po vrlo povoljnim cijenama. Sa jednim brojem naših proizvoda smo zajedno sa našim stranim partnerima u ovom projektu usmjereni i ka tržištu zemalja Evropske Unije, ali i drugim tržištima. Odlučni smo da po najboljim uslovima pružimo najveći kvalitet sa svim našim proizvodima. Kada je u pitanju zdravlje, važno je da odaberete pravog partnera,\nTim DAK Global Care vam stoji na raspolaganju !\nMisija i osnovna funkcija projekta DAK Global Care je da kroz vlastitu distribuciju proizvoda iz našeg prodajnog programa podignemo kvalitet tržišta i ukupnu ponudu dezificijensa i drugih preparata i sredstava i proizvoda potrebnih za uspješnu zaštitu zdravlja stanovništva. Cilj tima DAK Global Care je da naši stručni i motivisani radnici pruže najbolju uslugu i da učinimo ove zaštitne proizvode dostupnim za sve građane i institucije uz garantovan kvalitet ponude i proizvoda. Projekat Global Care će kroz uspostavljenje tržišnog i tehnološkog mosta između tehnološki razvijenih regija i Bosne i Hercegovine, kao i prostora EU obezbjediti unapređenje ukupnog sistema zaštite zdravlja stanovništva.


Dobitak banka 2010. veći za 27 odsto – Nadlanu.com\nDobitak banka 2010. veći za 27 odsto\nBEOGRAD, 19. aprila 2011. (Beta) - Ukupan dobitak banaka u Srbiji pre oporezivanja za 2010. godinu iznosio je 25,4 milijardi dinara i bio je veći za 27 odsto u odnosu na 2009, navodi se u izveštaju Narodne banke Srbije.\nNa kraju prošle godine sa gubitkom je poslovalo ukupno 11 banaka, jedna manje u odnosu na treći kvartal 2009. godine. Na kraju prošle godine u Srbije je poslovalo ukupno 33 banaka.\nKako se navodi u izveštaju banke sa gubitkom pre oporezivanja su činile 17 odsto aktive svih banaka u Srbiji i iznosio je 9,1 milijardi dinara.\nNajveći dobitak pre oporezivanja je prošle godine imala Banca Inteza 8,5 milijardi dinara, Aik banka Niš 6,2 milijardi dinara i Unikredit banka 3,9 milijardi dinara. Najveći gubitak je imala OTP banka u Srbiji 2,5 milijardi dinara i Alfa banka (Alph) 1,7 milijardi dinara. Ukupna aktiva banaka u Srbiji 2010. godine iznosila je 2.534 milijardi dinara i bila je 17,3 odsto veća u odnosu na 2009. godinu.\nNajveća banka je Banka Inteza, na drugom mestu je Komercijalna banka a najveći napredak na rang listi najvećih deset banaka je zabeležila Eurobanka sa pomakom od tri mesta (na kraju decembra se nalazila na trećem mestu po veličini aktive u bankarskom sektoru).


Vojislav Ivanović | Guitar Art Festival 2016 - Sedamnaesti internacionalni festival gitare 8 - 13. mart 2016. / Beograd / Srbija | Učesnici\ni nedelja, 13. mart 2016.\nMuzika Vojislava Ivanovića, međunarodno renomiranog kompozitora i gitariste kritika je pored ostalog opisala kao "superiorno pisanu" i "neopisivu, ali neopisivo delikatnu". Njegov jedinstveni stil koristi elemente savremene klasične, tradicionalne i jazz muzike i za nju je rečeno da "poseduje organsko jedinstvo koje je stoprocentni izraz životnog iskustva".\nStudirao je gitaru kod Darka Petrinjaka, a diplomirao kod Kostasa Kotsiolisa, a kompoziciju kod Vojina Komadine.\nI kao gitarista i kao kompozitor dobitnik je značajnih domaćih i međunarodnih nagrada i priznanja. Kao solista i u saradnji sa mnogim umetnicima i orkestrima nastupao je širom bivše Jugoslavije, Rusije i Evrope.\nNjegov raznorodan kompozitorski opus uključuje muziku za solo instrumente, kamernu muziku, koncerte, horska i orkestarska dela i muziku za pozorište, film i tv.\nU Vojislavova najzapaženija dela spadaju: 6 Cafe Pieces za gitaru, Sonata za gitaru i English Concerto za gitaru i gudače, dela koja širom sveta izvode renomirani gitaristi, a pre svih Denis Azabagić, Zoran Dukić, Istvan Romer, Darko Petrinjak i mnogi drugi, 4 Songs on Poetry of E. A. Poe za mecosopran, gitaru, gudače i udaraljke i mnoga druga.\nNa području tradicionalne, improvizovane i jazz muzike i kao kompozitor i kao izvođač sarađivao je, nastupao i snimao sa mnogim muzičarima internacionalnog renomea kao što su Arild Andersen, Paolo Fresu, Paul Wertico, Miloš Petrović i mnogi drugi. Od 2008. nastupa sa Levante Guitar Duom koji osniva sa Aleksandrom Ivanović izvodeći autorsku muziku pisanu za duo gitara.\nNjegova muzika u najraznovrsnijim žanrovima snimljena je na preko 20 cd izdanja, a štampaju je izdavači Chanterelle i Doberman-Yppan.\nPredaje gitaru na muzičkoj akademiji u Istočnom Sarajevu.


Stub strategije vaše kompanije predstavlja fokus na korisnika i sada je to već svima jasno i svuda se kao krilatica promoviše. Nova inicijativa za digitalnu transformaciju u punom je jeku. Vas i još nekoliko kolega poslali su na najnovije treninge iz oblasti Design Thinkinga i Agile metodologije. Postavljen je novi direktor za inovacije, koji upravlja gotovo nepostojećim timom. Pompezno se najavljuje lansiranje više inovativnih projekata do kraja godine, a na konferencijama se govori o tome kako kompanija postaje sve više kao startap i tehnološko unapređeni poslovni sistem. Ostavljate stare prakse za sobom, nove odmah stavljate u upotrebu i sve je to strateški postavljeno.\nU realnosti, situacija je drugačija i očekivanja su – prvo rezultati, a potom ulaganja. Izgovor je uvek da morate biti sigurni da će nešto novo da radi pre nego što uzdrmate svoje jezgro.\nMožda ste nekad i pokušali da inovirate, ali baš taj jedan put nije bio uspešan, pa ste odmah ustuknuli. Onda ste sledećeg puta angažovali i svetski priznate konsultante, koji su se pojavili sa gomilom parametara, procena i prognoza, ali i idejom da naprave laboratoriju za inovacije gde će inovirati neki drugi konsultanti, koje oni preporuče. Uveravate se da je to dovoljno za sada, ali već dugo sebi vrtite istu priču o tome kako je biti inovativan odlična ideja, dok god se ne uzburkava kompanijska kultura koja, jednostavno, nije formirana tako da toleriše neuspeh. Zato ostajete u mestu, na autopilotu i krpite iste, postojeće sisteme, proizvode i usluge, vršeći prioritizaciju na osnovu zastarele kompanijske politike, unutar svojih silosa.


PRAZAN PRIVATNI SMEŠTAJ, HOTELI ZATVORENI Omiljeno srpsko letovalište potpuno pusto\nSrbija još nema vozove koji će tutnjati 200 na sat novim brzim kolosekom između Beograda i Novog Sada na pruzi Beograd-Budimpešta, ali se priprema za nabavku kompozicija. Ne zna se još od koga ćemo kupiti vozove, ali znamo kakvi su nam potrebni, pišu Novosti.\n"NIJEDAN INVESTITOR NIJE OTKAZAO INVESTICIJU" Brnabić: Očekujemo otvaranje novih pogona u septembru\nPremijerka Ana Brnabić izjavila je danas da nijedan strani investitor nije otkazao investiciju, kao i da se očekuje otvaranje novih pogona u septembru, oktobru. U najgorem slučaju pomerili su svoje planove za 6 meseci, rekla je ona.\nGrađani koji žele da nastave sa plaćanjem rata kredita mogu do sutra da se jave matičnim bankama i odbiju moratorijum, odnosno pauzu u otplati obaveza. Banke u Srbiji imale su obavezu da na svojim portalima objave obaveštenje za klijente o novom zastoju u otplati kredita.


Šta znači imati dobrog property menadžera – 3 ključna benefita - Marera Property Management\nŠta znači imati dobrog property menadžera – 3 ključna benefita\n1 min, 27s čitanja\nAngažovanje profesionalnog property menadžera koji je specijalizovan za upravljanje nekretninama daje vam dovoljno vremena za bavljenje vašim osnovnim poslom. Takvi profesionalci rade u kompanijama koje poseduju sve potrebne resurse, uključujući stručnjake za svaku fazu u životnom ciklusu jednog objekta. Šta vam donosi dobar property menadžer?\nKvalitetni odnosi sa zakupcima i stabilan prihod\nNaplata zakupa na vreme svakog meseca jedini je način da se održi redovan novčani tok. Ali odnosi sa zakupcima podrazumevaju mnogo više od naplate zakupa. Njihovo zadovoljstvo je u fokusu dobrog property menadžera, koji zna da zadovoljan zakupac znači dugoročan ugovor.\nUšteda resursa i garancija kvaliteta\nPronalaženje izvođača i ugovaranje raznih radova na objektu predstavlja sve veći izazov, kako po pitanju efikasnosti, tako i po pitanju kvaliteta obavljenog posla. Dobar property menadžer vodi sve tipove radova na vašem projektu i garantuje da se će svi biti završeni u ugovorenom vremenskom roku i kvalitetu. Ovakav profesionalni pristup osim što štedi vreme, donosi i finansijske uštede.\nMnogi objekti su kompleksni i zahtevaju bogato iskustvo u profesionalnom upravljanju projektima. Samo kompanija za upravljanje nekretninama sa kompletnom lepezom usluga može se uspešno nositi sa svim izazovima koje nose nekretnine komercijalne namene. A vi imate manje komplikacija i obaveza o kojima treba da brinete.\nAngažovanje kompanije za upravljanje nekretninama može biti presudno za uspeh vašeg projekta. Vrhunska profesionalnost i efikasnost koju Marera Property Management donosi investitorima, rezultat su angažovanja visokokvalifikovanog kadra koji raspolaže svim neophodnim znanjima, veštinama, resursima i alatima. Koje sve usluge pružamo i na koji način garantujemo rezultate pogledajte ovde.


IDEA za Svratište\nBeograd, 26. Septembar 2009. / PR Objave Saopštenje -\nKompanija IDEA poklonila je Svratištu za decu ulice u Beogradu robu u vrednosti od preko 100.000 dinara povodom simboličnog datuma 09.09.2009. kada je pokrenula akciju sniženja 999 artikala u svim...\nDonacija Narodne kancelarije\nBeograd, 24. Septembar 2009. / PR Objave Saopštenje -\nPredstavnici Narodne kancelarije predsednika republike posetili su Svratište, družili se sa decom i tom prilikom deci poklonili dvadesetak pari patika.\nMlekara Šabac za svratište za decu ulice\nBeograd, 14. Septembar 2009. / PR Objave Najava -\nŠabačka mlekara pomaže rad Svratišta od samog osnivanja. Nije se desilo da deca ostanu bez mleka ili sira, a kada nije bilo mogućnosti za adekvatno čuvanje namirnica predstavnici Kompanije su...\nU životu najvažnije je imati prijatelje i znati prioritete\nBeograd, 11. Septembar 2009. / PR Objave Saopštenje -\nSvratište je kuća koja funkcioniše isključivo od donacija. Donacije u materijalima, hrani, novcu, donacija u vremenu koje neko posvećuje deci. Srdačno se zahvaljujemo svim građanima koji su...\nGrad Beograd i prijatelji Svratišta\nBeograd, 10. Septembar 2009. / PR Objave Saopštenje -\nU skladu sa preporukama Međunarodnog komiteta za prava deteta i Ministarstva rada i socijalne politike, a podrškom Gradonačelnika Grada Beograda, Sekretarijat za dečju zaštitu je odlučio da finansijski...\nBeograd, 04. Septembar 2009. / PR Objave Obaveštenje -\nKooperativa holandskih fondacija za centralnu i istočnu Evropu, kroz program socijalne tranzicije koji se sprovodi u partnerstvu sa Balkanskim fondom za lokalne inicijative odlučila da podrži projekat...\nRančevi za svratište u Krfskoj\nBeograd, 31. Avgust 2009. / PR Objave Saopštenje -\nPovodom početka nove školske godine Danas je Svratištu za decu u Krfskoj poklonio školske rančeve. Filip Birčanin, asistent koordinatora Svratišta koji se zahvalio na poklonu kaže da je Svratištu...\nŠkole za Svratište\nBeograd, 28. Avgust 2009. / PR Objave Poziv -\nTokom prošle školske godine često su se javljali đaci i nastavnici beogradskih osnovnih i srednjih škola sa inicijativom da pomognu Svratištu.\nBeograd, 19. Avgust 2009. / PR Objave Obaveštenje -\nU svratištu rade edukovani vaspitači (defektolozi, specijalni pedagozi, socijalni radnici, učitelji) i volonteri koji su dostupni 24/7. Pored njih tu su i terenski radnici Centra za integraciju...\nIz mojih cipela\nBeograd, 11. Avgust 2009. / PR Objave Obaveštenje -\nKako se na naslovnoj strani knjige "Iz mojih cipela" nalaze "starke", koje su vremenom postale zaštitni znak ulične kulture, predstavnici firme "Triple jump" koja je distributer za "Converse" poklonili...\nq: 31 - t: 0.10951 sec


SAMO ZA UBIJENU SRPSKU DJECU POSTAVLJENOM EULEX-u NA KOSOVU\nSAMO ZA UBIJENU SRPSKU DJECU POSTAVLJENOM EULEX-u NA KOSOVU NEMA ODGOVARANJA\nOstaju i dalje nekažnjena ubistva srpske djece\nSaznaje srpska dijaspora\nPRIŠTINA – Istražitelji EULEX-a nisu uspeli da dođu ni do kakvih saznanja o zločinu počinjenom pre osam godina nad srpskom decom u Goraždevcu, rekla je u petak portparol EULEX-a Irina Gudeljević, a prenosi Tanjug.\nU petak se navršava osam godina od ubistva dvoje i ranjavanja četvoro srpske djece u Goraždevcu na Kosovu. Za taj zločin niko nije odgovarao.\n– Naša policijska istraga nije uspela da dođe ni do kakvih saznanja kada je ovaj zločin u pitanju, tako da je naš tužilac početkom godine odlučio da zvanično zatvori istragu – navela je Gudeljevićeva.\nOna je podsjetila da je EULEX slučaj Goraždevac naslijedio od UNMIK-a, sa dosijeom u “priličnom neredu” i da je stalno pozivao da se svi koji imaju bilo kakve informacije ili dokaze u vezi sa tim zločinom jave EULEX-u.\n– Naši policijski istražitelji i tužilaštvo su ponovo ispitali sve svedoke koji su bili na raspolaganju jer mnogi od njih nisu bili tu ili nisu želeli da svedoče. Sve informacije su ponovo analizirane, ali bez rezultata, i naš tužilac je doneo odluku da istragu zatvori – kazala je Gudeljevićeva.\nOna je predočila da svaka zvanično zatvorena istraga može biti ponovo otvorena ukoliko se pojave nove informacije koje mogu da pokrenu istragu napred.\nNapadači na srpsku djecu nikada nisu nađeni uprkos obećanju tadašnjeg šefa UNMIK policije da će “prevrnuti svaki komad zemlje kako bi našao ubice”, a nije pomogla ni nagrada od milion evra koju je ponudio UNMIK.\nPoslije napada u Goraždevcu UNMIK je saopštio da je “nepoznat broj ljudi iz žbunja otvorio vatru iz ‘kalašnjikova’ na pedesetak djece i mladih, većinom Srba iz goraždevačke enklave”.\nKosovska policija je u istrazi saslušala 75 svjedoka, među kojima i ranjene žrtve napada i pretresla 100 kuća. Očevi ubijenih dječaka tvrde da se zna ko je pucao na Ivana i Panteliju i da su to rekli i KFOR-u.\nTužiteljka EULEX-a Sagmajster Ranciger iz Slovenije je dopisom 9. februara 2011. obavijestila porodice stradale djece da su obustavljene krivične prijave kojima se za zločin u Goraždevcu nepoznata lica terete za krivično djelo teškog ubistva i pokušaja ubistva.\nKrivične prijave policije, kako je objasnila, odbačene su jer su sve istražne radnje iscrpljene i u datim okolnostima nije moguće nastaviti gonjenje, a tokom istrage nisu identifikovani osumnjičeni.\nRancinger je potom u razgovoru s porodicama objasnila da nemaju pravo žalbe pošto je riječ o istražnom postupku, ali da sami mogu nastaviti gonjenje počinilaca zločina.\nU Goraždevcu kod Peći u subotu će biti obilježena osma godišnjica terorističkog napada u kojem su na obali rijeke Bistrice na kupanju ubijena dva srpska dječaka, a ranjeno još četvoro mladih.\nTim povodom će u crkvi Presvete Bogorodice u Goraždevcu biti održan parastos Ivanu Jovoviću (19) i Panteliji Dakiću (13) koji su iz zasjede postavljene u obližnjem šipražju ubijeni hicima iz vatrenog oružja.\nParastosu koji će služiti Vladika Teodosije prisustvovaće i predstavnica Ministarstva za Kosovo i Metohiju – pomoćnik ministra Slađana Radović.\nU Goraždevcu danas živi oko 750 Srba, trećina broja od prije 1999. godine.\nUbijeni dok su se kupali\nIvan Jovović (19) i Pantelija Dakić (12) ubijeni su iz automatskog oružja 13. avgusta 2003. godine dok su se kupali na Bistrici, 500 metara od centra sela. Teško su ranjeni Đorđe Ugrenović (20), Bogdan Bukumirić (14), Marko Bogićević (12) i Dragana Srbljak (13).


Čekirani (preadni) prtljag u avionu - avio.rs\nŠta sve mogu da stavim u čekirani (predani) perljag u avionu?\nUkoliko niste znali šta je sve dozvoljeno da se stavi u čekirani (predati) prtljag u avionu onda se nalazite na pravom mestu. U daljem tekstu bice reči o sadržaju čekiranog (predanog) prtljaga kao i informacija o sadržaju ručnog prtljaga kao i o zabranjenim predmetima u avionu.\nČekirani (predani) prtljag\nPrtljag koji se predaje na šalteru avio kompanije se zove čekirani prtljag. On treba da odgovara propisanim dimenzijama avio kompanije. Uobičajene dimenzije su 158 cm u zbiru (dužina+širina+visina) ali je preporučljivo ove dimenzije proveriti sa aviokompanijom sa kojom se putuje. Težina prtljaga takođe zavisi od aviokompanijskih pravila i ona može biti 30 kg ako kompanija primenjuje težinski koncept (u karti piše 30Kg) ili 23 kg ako primenjuje komadni koncept (u karti piše 1PC). Unutar predatog prtljaga ne smeju se naći zapaljive, eksplozivne ili otrovne materije. Više informacija o dozvoljenim predmetima koje smete da unesete u avion u ručnom i čekiranom prtljagu možete pogledati na ovom linku – zabranjeni predmeti u avionu.\nČekirani (predani) prtljag vam neće biti na dohvat ruke od trenutka kada ga predate na aerodromu pa do dolaska na krajnju destinaciju, pa se preporučuje da u njega ne stavljate laptopove, fotoaparate i druge vrednosti koje svakako možete poneti u ručnom prtljagu.\nZa predat prtljag, putniku se kao potvrda o preuzimanju izdaje prtljažni identifikacioni privezak (tag), koji je putnik dužan da sačuva u slučaju reklamacije ili da prati svoj prtljag u slučaju gubitka. Svakako ukoliko želite možete da saznate više informacija o ručnom prtljag posetite ovaj link.\nObaveza putnika je da se informiše o predatom prtljagu kod svog agenta pre kupovine karte ili ukoliko sam pravi rezervaciju preko našeg sajta. Informacije o prtljagu za izabrane letove može dobiti klikom na „Prikaži detalje leta“ prilikom procesa rezervacije. Više informacija o procesu rezervacije možete pogledati na linku kako besplatno rezervisati avio kartu.\nRučni prtljag u avionuAvio karte – kako besplatno rezervisati u samo par koraka?


Posao i mentalno zdravlje#1: Presek stanja -\nOstvarivanje prihoda i finansijske nezavisnosti, ostvarivanje u željenoj profesiji i napredak – značajno utiču na naše psihičko blagostanje i kvalitet života. Jedan od čestih razloga zašto se ljudi javljaju na psihološke konsultacije u vezi je sa potrebom da se pomere sa postojeće pozicije u profesionalnoj sferi koju doživljavaju kao isuviše stresnu, kao zastoj ili kao zaglavljenost. U nastavku je izmenjena i produbljena verzija teksta nastala od intervjua koji sam pre par godina dala za časopis Lepota i zdravlje.\nOsnovna vrlina za „plivanje“ u današnjem svetu koji karakterišu kompleksnost, neizvesnost i brze promene je prilagodljivost. Ako čitate novije vodiče za prevazilaženje stresa sigurno ćete naići na izraz rezilijentnost koji potiče iz engleskog jezika, a označava proces prilagođavanja na nepovoljne okolnosti u životu i kapacitet za uspešan oporavak i razvoj. Rezilijentnost uključuje održavanje fleksibilnosti i ravnoteže u životu uprkos suočavanju sa stresnim i traumatičnim događajima. Kada je u pitanju posao, ljudi se snalaze i „prilagođavaju“ okolnostima, time što menjaju posao, nekad i profesiju koja ne donosi prihod/zadovoljstvo, razvijaju pojedine kompetencije, menjaju grad ili državu u kojoj traže posao, ili pak sektor angažovanja u kom su nezadovoljni (državni, korporativni, nevladin, privatni).\nIpak, za mnoge, ta prilagodljivost ne dolazi tako lako. Ono što ohrabruje jeste činjenica da se rezilijentnost, kao skup uverenja i ponašanja, može razviti.\nOvaj tekst iz tri dela namenjen je pre svega onim ljudima koji osećaju da su „zaglavljeni“ u postojećoj situaciji, koji osećaju nezadovoljstvo, frustraciju i bespomoćnost kad je u pitanju posao kojim se bave, a ne vide trenutno način kako da se pomere sa mesta ili nisu još uvek spremni za akciju iako naziru put promene.\nKada su u pitanju posao i zarađivanje novca, na osnovu svakodnevnih razgovora sa ljudima primećujem dva trenda: ili su ljudi nezadovoljni i zabrinuti jer nemaju posla ili su nezadovoljni jer ih posao „guši“, „melje“, nemaju vremena ni za šta drugo, nadređeni ih maltretiraju i slično.\nAko pogledamo spoljašnje pokazatelje u vezi sa standardom života i pravom na rad u Srbiji, možemo reći da situacija objektivno nije na zavidnom nivou. Nezaposlenost je velika, a u kategoriji mladih predstavlja jedan od najvećih društveno-ekonomskih problema – čak 49,4% mladih je nazaposleno, prema podacima republičkog Zavoda za statistiku za 2013. godinu. Posledično, u poslednje dve dekade Srbija zauzima prvo mesto u regionu i drugo u svetu po pitanju tzv. „odliva mozgova“ sudeći po podacima SKONUS-a (Studentskа konferencijа univerzitetа Srbije) iz 2015. godine.\nMali procenat ljudi radi posao koji voli, dobro zarađuje, ima dobre uslove na radnom mestu i dobre odnose sa kolegama (uključujući i nadređene). Prisutna je ekspanzija pojedinih profesija koje donose najviše prosperiteta – pre svega povezanih sa IT sektorom, dok većina drugih profesija ne garantuju niti zaposlenje niti dobre uslove rada. Takođe, za prijem u radni odnos i napredak na datom radnom mestu, povezanost sa vladajućim političkim strukturama je često važnija od stručnosti i sposobnosti. Oni koji idu „trbuhom za kruhom“ van granica Srbije, suočavaju se sa administrativnim preprekama jer sa srpskim državljanstvom imaju ograničena prava na rad. Oni koji su uporni, nalaze rešenje u radu „na crno“ ili u nastavku školovanja u inostranstvu.\nOni manje uporni i manje rezilijentni, ostaju na lošem radnom mestu kako ne bi izgubili kakav-takav prihod ili tonu u beznađe usled dugogodišnje nezaposlenosti ili nestabilnih poslova. „Naučena bespomoćnost“ je nešto što često primećujem posmatrajući ljude na ovim prostorima. U pitanju je „reakcija odustajanja, odgovor napuštanja koji sledi iz uverenja da nema pomoći šta god da činimo“ na koju je ukazao američki psiholog Martin Selidžmen proučavajući depresiju. Simptomi naučene bespomoćnosti se razvijaju usled serije negativnih događaja koji su van kontrole osobe kojoj se dešavaju ili usled serije poraza i neuspeha. Ukoliko pogledamo političko-ekonomsko-društvena zbivanja u Srbiji u poslednjih 20 godina, ne čudi što pozicija odustajanja od borbe za dostojanstvenim i boljim životom postaje maltene stav nacije.\nKoliko god da ovaj presek stanja deluje pesimistično, to je samo jedna strana medalje. Ne treba zanemariti činjenicu da postoje pozitivni primeri ljudi koji su sasvim zadovoljni radnim mestom ili gde su pojedinci ili timovi ljudi uspešno razvili poslove – i to u Srbiji. Takođe, sam Selidžmen je u poboljšanju tretmana depresije kao protivtežu „naučenoj bespomoćnosti“ uveo pojam „naučenog optimizma“ i praksu kojom se to postiže. Sposobnost rezilijentnosti se može razviti uz pomoć raznih tehnika i praksi.\nOno što jedan psiholog (u ovom slučaju psihološkinja) može ponuditi u vezi sa ovom temom jeste promišljanje u pravcu kako možete da se postavite da svoju situaciju, bilo da imate problem sa pronalaskom posla, bilo da vas posao „guši“, ne doživljavate kao bezizlaznu. Dalje, kako možete datu situaciju posmatrati na drugačiji način. Koji su signali koji vas upozoravaju da je promena nužna kako biste zaštitili mentalno zdravlje? Konačno, šta je ono šta možete da uradite da promenite kurs svog profesionalnog razvoja? Dakle, baviću se onim faktorima koji JESU pod vašom kontrolom.\nOdgovore na ova pitanja očekujte uskoro u drugom delu članka – Posao i mentalno zdravlje#2: Kako se zaštititi?\nEvo par misli koje vas očekuju:\nNajgora pozicija po vas je da ste konstantno pod stresom ili da „negujete“ averziju prema datom radnom mestu, a da ništa ne preduzimate povodom toga.\nKarakteristika na našim prostorima je da su ljudi generalno loše informisani oko svojih prava, pa tako i oko prava na radu. Trpljenje se nekad uzima kao nužnost – to ne treba da bude tako.\nKakva su vaša iskustva u vezi sa ovom temom? Pitanja i komentare možete postavljati na FB stranici ispod posta ili pisati na kontakt@licnirazvoj.com\nAutorka teksta: Milena Ćuk, psihološkinja, trenerica asertivnosti, MA iz ljudskih prava\nTekstovi mentalno zdravlje, naučena bespomoćnost, profesionalni razvoj, rezilijentnost permalink\n← Obscura Day: Search for the Hidden\nPosao i mentalno zdravlje#2: Kako se zaštititi? →


Opština Prokuplje odustaje od organizacije dela programa manifestacije Dani višnje i 13. Topličkog sabora višnjara koji se odnosi na kulturno – umetnički program i saborovanje u Velikoj Plani.\nStanje na terenu je krajnje nepovoljno pogotovo u delu koji se odnosi na otkup i plasman višnje jer je ovogodišnja cena veoma niska i kreće se oko 25 dinara za kilogramu. Ono što još više zabrinjava je dinamika i tok berbe jer je prema procenama stručnih službi obrano 60 do 70 posto gajene površine. Posebno je zabrinjavajuća situacija u pođastrebačkim selima gde je obrano samo oko 50 odsto roda.\nOpština Prokuplje zbog velikog i opravdanog nezadovoljstva poljoprivrednika i u znak protesta prema procesu otkupa, koji dovodi do bogaćenja pojedinaca na račun velikog broja proizvođača, odustaje od dela manifestacije. Lokalna samouprava intezivno preduzima mere u saradnji sa ministrom poljoprivrede Branislavom Nedimovićem u cilju rešavanja problema i realizovanja dugoročnih mera , kako bi se sprečilo ponavljanje ovakve situacije i da široki sloj ljudi koji žive od svog rada nebi ponovo došao u nezavidnu situaciju.\n« PSG u Prokuplju predstavio Manifest slobode i pravde – cilj smena režima i stvaranje bolje Srbije PREVRNULA SE PRIKOLICA SA BERAČIMA VIŠANJA: Teška nesreća kod Prokuplja »


Evropski parlament ukinuo 70 miliona evra pomoći Turskoj\n► Evropski parlament ukinuo 70 miliona evra pomoći Turskoj\nPoslanici Evropskog parlamenta danas su s velikom većinom izglasali za ukidanje pomoći od 70 miliona evra Turskoj zbog kršenja ljudskih prava i slobode štampe.\nPredlog koji se odnosi na evropska sredstva predpristupne pomoći Turskoj, usvojen je sa 544 glasa za, 28 protiv i 74 uzdržana na glasanju na plenarnoj sednici Evropskog parlamenta u Strazburu.\n"Turska se udaljava od EU i demokratske norme se urušavaju a osnovna prava krše. To znači da EU ne može da odobri sredstva", objasnio je predlagač, rumunski evroposlanik Sigrid Muresan, član grupe Evropske narodne partije (EPP), političke porodice nemačke kancelarke Angele Merkel.\nPomoć je izdvojena kao rezerva u novembru 2017. i odobrenje tih sredstava bilo je uslovljeno time da Turska ostvari "dovoljan i merljiv napredak u oblasti vladavine prava, demokratije, ljudskih prava i slobodi štampe".\nEvropska komisija je ocenila da nije konstatovan nikakav napredak, što je bio razlog za odluku evropskih poslanika.\nEvropska pomoć izdvojena za pristupanje Turske Evropskoj Uniji smanjena je za 40 odsto za period 2018-2020. godine. Ankara će ipak dobiti 1,8 milijardi evra od EU za prilagođavanje evropskim standardima.\nEU je zadržala pomoć Turskoj za sirijske izbeglice, nezavisno od fondova za pristupanje Uniji. Ankara je od 2016. godine dobila oko tri milijarde evra za 3,5 miliona Sirijaca, izbeglih u Tursku.\nOdnosi EU i Turske znatno su se pogoršali od neuspelog puča u julu 2016. godine i masovnih čistki koje su usledile pogodivši opozicionare i novinare.


PASTOR: SVM ne odstupa od zahteva | Savez vojvođanskih Mađara\nSubotica - Savez vojvođanskih Mađara neće odstupiti od svojih stavova u vezi sa zakonima o javnoj svojini i restituciji, rekao je lider SVM Ištvan Pastor na konferenciji za novinare u Subotici, a povodom događanja oko jučerašnjih sednica skupština Vojvodine i Srbije. On je neočekivano otkazivanje sednice vojvođanskog parlamenta ocenio kao “veoma ozbiljnu situaciju, koja bi mogla izazvati velike posledice”.\nPastor je ponovio tvrdnju iznetu ranije juče da je sednicu Skupštine APV preksinoć „neko telefonom otkazao, tako što je pozvao svih 120 poslanika i time preuzeo ingerencije predsednika parlamenta”. „Nikada se u Srbiji, a ni u Vojvodini, nije dogodilo da neko umesto predsednika zakazuje i otkazuje sednicu parlamenta, i zbog toga što je neko preuzeo prinadležnosti predsednika trebalo bi podneti krivičnu prijavu”, poručio je Pastor.\nPredsednik SVM je odbio da kaže ko je tačno otkazao sednicu, osim što je novinarima potvrdio da se radi o nekome iz DS. Nakon telefonskih poziva u nedelju uveče, u skupštinskoj sali u Novom Sadu pojavili su se samo poslanici SVM.\n„Mi smo fleksibilna stranka, uvek spremna na razgovor, ali postoje Rubikoni koje ne možemo preći i nikada nećemo prihvatiti oktroisana rešenja. Ukoliko Vojvodina sada odustane od stavova koje je pokrajinska vlada već prihvatila, a koji se tiču vraćanja vojvođanske imovine, više nikada nećemo dobiti priliku da to ispravimo, dok će Vojvodina i dalje propadati”, ocenio je Pastor.\nPovodom zakona o restituciji, on je istakao da se ovaj zakon najavljuje već 11 godina, a sada „neko hoće na brzinu da progura neka rešenja”. Takvi predlozi, koji se tiču izuzimanja pojedinih građana iz zakona o restituciji, predstavljaju ugrađivanje kolektivne krivice u propise, smatra Pastor.


U primeni Zakona o sprečavanju nasilja i nedoličnog ponašanja na sportskim priredbama ("Sl. glasnik RS", br. 67/2003, 101/2005 - dr. zakon, 90/2007, 72/2009 - dr. zakon, 111/2009 i 104/2013 - dr. zakon - dalje: Zakon) postoje manjkavosti, a najveći problem je nedovoljna pripremljenost kadrova koji treba da ga primenjuju, izjavio je ministar pravde, Nikola Selaković.\n"Dometi njegove primene daleko su od onog što srpska javnost očekuje, naročito kada su u pitanju rezultati u borbi protiv nasilja nad sportskim utakmicama i priredbama", naglasio je Selaković.\nOn je dodao da je Ministarstvo pravde radilo na jačanju one komponente koja se tiče sankcionisanja i na tome će se raditi i u budućnosti.\nZa manjkavosti u primeni Zakona, kako kaže, ne može se reći da je odgovornost samo na sudu, samo na tužilaštvu ili samo na policiji, već se lanac krivične pravde proteže od policije, tužilaštva, suda, i ustanova za izvršenje krivičnih sankcija.\nSelaković naglašava da je najveći problem u nedovoljnoj pripremljenosti kadrova koji treba da primenjuju taj Zakon. Izmene zakona se rade, nastavlja on, često pod pritiskom javnosti nakon teškog krivičnog dela, a da se sprovede temeljna i dobra priprema ljudi koji treba da primenjuju te zakone.\n"Za stalnu primenu Zakona potreban vam je konstantan sistem koji će se koncentrisati na rešavanje celokiupnog društvenog problema, a ne jednu konkretnu suituaciju", naglasio je Selaković.\nUpitan da li sudije možda ne primenjuju Zakon zbog straha od huligana, Selaković je rekao da ukoliko imaju strah onda znači da nisu dostojni funkcije koju treba da obavljaju.\n"Odvažnost i hrabrost treba da bude glavna odlika onoga koji obavlja javnotužilačku i onoga koji obavlja sudijsku funkciju", rekao je Selaković.\nOn je podsetio da su funkcije sudija stalne, da oni imaju stalnost posla i mnogo veću platu od drugih državnih funkcionera.\nIzvor: Vebsajt Tanjug, 20.06.2016.


PREDLOG ZAKONA O NACIONALNOJ AKADEMIJI ZA JAVNU UPRAVU: Akademija će funkcionisati kao nezavisna institucija, pod nadzorom Ministarstva za državnu upravu i lokalnu samoupravu, i imaće mogućnost da potpisuje ugovore o saradnji sa vodećim svetskim univerzitetima. Osnivanje Akademije očekuje se sredinom 2018. godine\nPredlog zakona o Nacionalnoj akademiji za javnu upravu nalazi se na dnevnom redu Prve sednice Drugog redovnog zasedanja Narodne skupštine Republike Srbije 3. oktobra 2017. godine, dok se osnivanje Akademije očekuje sredinom naredne godine, izjavila je predsednica Vlade Republike Srbije, Ana Brnabić.\n"Cilj Vlade je da ima profesionalnu, efikasnu i ljubaznu javnu upravu i na republičkom i na lokalnom nivou", istakla je Brnabić, dodajući da je to posebno važno na lokalnom nivou.\nVlada Srbije je 22. septembra 2017. godine usvojila Predlog zakona kojim će se, kako je saopšteno, obezbediti jednake mogućnosti za stručno usavršavanje zaposlenih u javnoj upravi, što će omogućiti dalje unapređenje njenog rada i podizanje kvaliteta usluga građanima i privredi.\nNacionalna akademija funkcionisaće kao nezavisna institucija, pod nadzorom Ministarstva za državnu upravu i lokalnu samoupravu, i imaće mogućnost da potpisuje ugovore o saradnji sa vodećim svetskim univerzitetima.\nBrnabić je rekla da se do sada na obuci lokalne samouprave radilo samo kroz projekte, uglavnom međunarodne, i da se osnivanje Akademije za javnu upravu pripremalo deset godina.\nPodsetila je da je na nivou države bilo službi koje su se bavile ljudskim resursima ali sa ograničenim kapacitetima, dok na lokalnom nivou nije bilo sistemskog upravljanja ljudskim resursima.\nPremijerka je ukazala da je u pripremi sistemskog rešenja za stvaranje uslova da Srbija stekne kvalitetnu upravu, saradnja bila dobra sa lokalnom upravom, međunarodnim organizacijama i privatnim sektorom.\nMinistar za državnu upravu i lokalnu samoupravu Srbije Branko Ružić izjavio je da se sve čini kako bi se uveo red u administraciji i obezbedio bolji učinak javne uprave.\nRužić je na sastanku Mreže Stalne konferencije gradova i opština (SKGO) za upravljanje ljudskim resursima rekao da očekuje da se uskoro u parlamentu nađe Predlog zakona o izmenama i dopunama Zakona o zaposlenima u autonomnim pokrajinama i jedinicama lokalne samouprave, jer novi propisi donose unapređenja potrebna za rad Nacionalne akademije za javnu upravu.\nPodsetio je da Predlog zakona o Nacionalnoj akademiji za javnu upravu već u skupštinskoj proceduri i da se tim zakonom obezbeđuje da zaposleni u lokalnim samoupravama imaju isti obim i kvalitet stručnog usavršavanja kao i oni u državnim organima.\nOcenio je da uvođenje reda u administraciju i bolji učinak zaposlenih žele i oni koji rukovode lokalnim samoupravama.\n"Verujem sa iako nam predstoji veliki rad na promeni odnosa prema poslu polako svi postajemo svesni toga da efikasna i uslužna javna uprava postaje nešto što treba da bude standard nezavisno od bilo kakvih političkih promena", rekao je Ružić.\nOn je rekao da će se u narednim danima kroz projekat koji realizuje Ministarstvo državne uprave i lokalne samouprave u saradnji sa SKGO i Savetom Evrope, a uz finansijsku podršku EU, početi sprovođenje prvih programa opšteg stručnog usavršavanja zaposlenih u gradovima i opštinama.\n"Oko 1.500 naših kolega obučavaće se u oblastima koje su trenutno od izuzetne važnosti za ostvarivanje funkcija lokalne samouprave", ukazao je Ružić.\nDodao je da sve što je do sada urađeno u upravljanju ljudskim resursima samo prvi korak u realizaciji kompleksnijeg cilja, uspostavljanja sistema organizovanog stručnog usavršavanja za sve kategorije zaposlenih u javnoj upravi.\nGeneralni sekretar Stalne konferencije gradova i opština Đorđe Staničić ocenio je da će Akademija za javnu upravu doprineti boljem radu gradova i opština odnosno promeni slike koju građani imaju o radu tih institucija.\n"Akademija će pomoći da lokalne samouprave funkcionišu na isti način, u istim rokovima i na istim zakonskim osnovama", ukazao je Staničić.\nŠef delegacije Evropske unije u Srbiji Sem Fabrici je rekao da javna uprava treba da bude efikasna, ali i ljubazna i da odgovara potrebama građana.\n"Nema uspešnog rasta bez jake javne uprave", rekao je Fabrici koji je dodao i da očekuje da će uskoro biti usvojen i zakon o platama zaposlenih u javnom sektoru i da EU prati šta se dešava u toj oblasti.\nOn je dodao i da su strukturne reforme javne uprave važno postignuće na putu Srbije ka EU.\nGeneralni direktor Generalnog direktorata za demokratiju Saveta Evrope Snežana Samardžić Marković izjavila je da će Akademija za javnu upravu biti kamen temeljac za usavršavanje zaposlenih na centralnom nivou i u lokalnim samoupravama.\nOna je dodala da će Savet Evrope nastaviti da podržava reforme u Srbiji.\nIzvor: Vebsajt N1, 25.09.2017.


NSA: Praćenje telefona je zakonito – Nadlanu.com\nObjavljeno 7. dec 2013. / 09:46:08\nOni dodaju da je praćenje telefona u skladu sa predsedničkim naređenjem kojim su regulisane sve aktivnosti američke vlade u oblasti špijunaže.\nNSA je saopštila danas da ne prati svaki strani telefon ili poziv, i da preduzima mere kako da limitira broj podataka koji se prikupljaju.\nList "Vašington post" objavio je ove sedmice da NSA svakodnevno prati lokacije gotovo pet milijardi mobilnih telefona u svetu (uključujući i neke u SAD), pozivajući se na informacije koje je objavio bivši američki obaveštajac Edvard Snouden.\nPredstavnica NSA Veni Vajns je rekla da je ta praksa u skladu sa zakonom i to na osnovu naređenja Bele kuće koja rukovodi američku špijunažu, i to naređenje je poznato kao predsedničko Izvršno naređenje 12333.\n"Vašington post" je objavio da NSA "prikupljajući podatke sa svetskih mreža mobilne telefonije nenamerno prikuplja i podatke o lokaciji najmanje nekoliko stotina miliona mobilnih telefona u svetu", prenela je agencija AP.\nTo znači da NSA može pomoću programa "Ko-traveler" da prati kretanje gotovo bilo kojeg mobilnog telefona bilo gde u svetu i da izradi mape odnosa između korisnika na osnovu toga gde se kreću njihovi telefoni, objavio je "Vašington post".


Prestanite da selektujete talente i počnite da ih privlačite - PDA International Inc.\nby Faber Zapata Agudelo\nMnoge organizacije trenutno imaju problema da odaberu idealnu osobu za posao. Mnogi će pomisliti, „ovo nije novo“, svaka oblast odabira usmerena je na dostizanje pravog broja i efikasnost u procesu selekcije, posebno kada je taj proces direktno povezan sa ekonomskom nadoknadom. U današnje vreme ti procesi postaju kreativniji; regruteri pokreću kampanje za regrutaciju na društvenim mrežama, radionice i savremene načine oglašavanja, gde vam kažu da “ako ste cool, to je organizacija za vas”. Sve je to tačno, ali moramo se vratiti na osnove jer mi ne biramo, već privlačimo talente u neku organizaciju.\nAli šta je talenat? Jedna od najtačnijih definicija je autora Cheese, Tomasa i Krega: „Talent čine sva iskustva, znanja, veštine i ponašanja koje čovek ima i koje doprinose ulozi koju ima u organizaciji“.\nA mi to nazivamo „privlačnost“ jer ako smo deo organizacije čija strateška komponenta kao glavni koncept ima svoje ljude, želimo da budemo „atraktivni“ da imamo natprosečnu vidljivost, da postanemo najbolji izbor i da potencijalni zaposleni mogu svojim iskustvima, znanjem, veštinama i ponašanjem doprineti organizaciji na najbolji način. Štaviše, važno je da se njihov životni projekat uskladi s vizijom kompanije, da se mogu lako prilagoditi njenoj kulturi i, na kraju, da je to win-win aranžman u smislu profitabilnosti organizacije i potencijalnog zaposlenog.\nTada razgovor za posao, koji je presudan u procesu privlačenja talenata, postaje jedno od najvažnijih alata za utvrđivanje da li je ovaj potencijalni zaposleni odgovarajući za ulogu, jer tokom intervjua možemo utvrditi njihovo iskustvo i znanje. Međutim, nepotpuno je ako nemamo psihometrijske alate za merenje njihovih veština i ponašanja. Jedan od tih alata je i PDA procena (Analiza ličnog razvoja), koja je tako uspešna jer daje numeričku (kvantitativnu) vrednost kvalitativnom svojstvu. Zar niste imali situaciju sa užim spiskom potencijalnih zaposleni u kojoj neposredni rukovodilac nije mogao da se odluči ni za jednog od njih? Odgovor je sledeći: argument u procesu privlačenja talenata mora postati merljiv u iskustvu, znanju, veštinama i ponašanju.\nPo mom iskustvu sa ovim alatom (PDA), grupa potencijalnih zaposlenih može imati različite načine ponašanja (u PDA se to naziva „profil ponašanja“), na primer: biti tačniji, empatičniji ili odvažniji u donošenju odluka . Ali ono što je uvek isto jeste opseg (brojčana vrednost) veština koje imaju. Da nastavim sa primerom, svaki od ovih potencijalnih zaposlenih može predstaviti jedno od ova tri ponašanja vrlo primetno u svom profilu (tačnost, empatija, donošenje odluka), ali njihove veštine vođenja, komunikacije i timskog rada u okvirima koje odredi i utvrdi organizacija mogu biti vrlo slični ili skoro jednaki.\nTada ovi merni (psihometrijski) alati, kao što je PDA procena, pomažu da se sprovede pun, uspešan proces privlačenja talenata, bez toliko trošenja organizacije u smislu novca i ljudi, što ih čini profitabilnijima i srećnijima, te pretvara organizaciju u mesto gde svi žele da rade i razvijaju svoj životni projekat.


Evropa preplavljena jefitnim kineskim solarnim ćelijama – Personal magazin\nIndustrijskom sektoru koji se bavi korišćenjem sunčeve energije dugo je vremena sjalo sunce. To se promenilo: Evropu su preplavili solarne ćelije iz Kine, tako da su se evropski proizvođači požalili…\nQ-Cells, Sovello, Solon… Ovi nemački proizvođači solarnih ćelija su proteklih meseci već morali da proglase stečaj, ali i mnogi drugi se svaki dan pitaju, koliko dugo će još izdržati pre nego što ne učine isto. Još pre par godina su svi ostvarivali lepu dobit i izgledalo je kako narudžbinama nema kraja. Ali odnedavno su se pojavile ćelije iz Kine koje su mnogo jeftinije od nemačkih.\n“Tržišna utakmica je potpuno poremećena, mi imamo posla sa poplavom kineskih solarnih ćelija koji se nude ispod proizvodne cene. Evropski proizvođači koji žele pošteno da posluju imaju malo šansi”, tvrdi Milan Ničke iz nemačkog solarnog koncerna Solarworld.\n“Mislim da je tužba opravdana jer kineski proizvođači mogu ponuditi svoje ćelije ispod proizvodne cene, zahvaljujući posebnom statusu koji im daje kineska vlada. Tržišna utakmica je dobra, ali takva utakmica se mora održavati u poštenim okolnostima – a to se trenutno ne događa”, smatra Klaudia Kemfer iz nemačkog Instituta za ekonomska istraživanja.\nNi u Evropi se ne slažu svi sa žalopojkama ovdašnjih proizvođača solarnih ćelija. Jedan od njih je i Ejke Veber sa instituta Fraunhofer za solarne energetske sisteme. “Zaista ima solarnih ćelija koji se kod nas u Evropi, prodaju ispod proizvodne cene. Ali nije sasvim jasno, može li se zaista reći da se radi o ciljanom dampingu cena, odnosno da su te ćelije proizvedene samo kako bi bili prodate ispod cene i kako bi uništili nemačke i evropske proizvođače”, tvrdi ovaj stručnjak.\nRazlog je jednostavan: u svetu se proizvede daleko više solarnih ćelija nego što se na kraju proda. Prema nekim procenama, godišnje se proizvede ćelija za proizvodnju 60 gigavata električne energije, ali se ugrađuje za samo 30 gigavata. “Na čitavom svetu postoji višak proizvodnje. To onda znači da kompanije koje imaju problema sa plaćanjem svojih računa onda prodaju svoje module čak i ako je njihova proizvodnja bila skuplja od prodajne cene”, objašnjava Veber. (izvor:DW)\nEvropa preplavljena jefitnim kineskim solarnim ćelijama was last modified: August 2nd, 2012 by Redakcija


RTS :: Oko ekonomije: Više, manje i bez napretka\nRTS 1 Oko ekonomije: Više, manje i bez napretka\nčetvrtak, 19. apr 2018, 18:03\nOko ekonomije: Više, manje i bez napretka\nKoliko smo bliži Evropskoj uniji?\nEvropska komisija predstavila je izveštaj o napretku Srbije u reformama u evrointegracijama. Pomaka najviše ima u ekonomiji, nešto manje u reformi prvosuđa,a bez napretka u dijalogu Beograda i Prištine i slobodi medija.\nDan po objavljivanju izveštaja, koji se odnosi na ceo Zapadni Balkan, u posetu regionu krenula je Federika Mogerini, visoka predstavnica EU za spoljnu politiku. Ona danas boravi u Beogradu gde će se sastati sa predsednikom i premijerkom. Glavna tema razgovora biće normalizacija odnosa sa Prištinom. Iako je uoči dolaska Mogerinijeva navela da je optimista, činjenica sa terena, posebno nakon hapšenja Marka Đurića, pokazuju da su Beograd i Priština daleko od dijaloga.\nKoliko je Srbija bliža Evropskoj Uniji,šta znače pozitivne ocene iz Brisela kada je reč o reformama u ekonomiji,a šta one koje se tiču vladavine prava, slobode medija, i da li Mogerinijeva može nešto da promeni kako bi se dijalog pomakao sa mrtve tačke, to su teme Oka ekonomije.\nGošće u emisiji su: Anja Rović, državna sekretarka Ministarstva za evropske integracije, Radica Nusdorfer, šefica Sektora za evropske integracije u Delegaciji Evropske unije u Srbiji i Nataša Dragojlović,koordinatorka Nacionalnog konventa o EU.


U Briselu sinoć završeni razgovori, još bez sporazuma\nTanjug 30. septembra 2021. 06:40\nBRISEL, 30. septembra ( Tanjug) – Glavni pregovarač Beograda Petar Petković, sinoć nešto pre 21.00 čas završio je bilateralne razgovore sa specijalnim predstavnikom EU za dijalog Beograda i Prištine Miroslavom Lajčkom.\nPetković nije davao izjave za medije, a iz delegacije Beograda na ovim pregovorima nisu mogli da potvrde da li će se razgovori u Briselu nastaviti i danas.\nPrethodno su iz delegacije Beograda za Tanjug potvrdili da nikakav dogovor sa prištinskom stranom nije postignut.\nTo su potvrdili i portaprol EU, Peter Stano kao i ambasada SAD u Prištini koji su poručili da se pregovori nastavljaju u cilju dolaska do rešenja za trenutnu krizu na Severu KiM.\nRazgovore sa EU posrednicima u Briselu prvi je završio glavni pregovarač Kosova, Besnik Bisljimi, koji je po izlasku sa sastanka novinarima okupljenim ispred zgrade EEAS-a rekao da je na sastanku u Briselu postignut načelni dogovor o povratku slobode kretanja između dve strane i da se čeka pristanak Beograda.\nNacrt dogovora, prema Bislimijevim rečima, podrazumevao bi primenu nalepnica za registarske tablice, povlačenje jedinica ROSU i srpskih barikada, razmeštanje pripadnika KFOR-a na administrativnim prelazima i formiranje radne grupe za rešavanje pitanja slobode kretanja vozila.\nBisljimi je rekao da su se tokom dana razgovori odvijali odvojeno sa EU posrednicima i da pregovarači Beograda i Prištine nisu seli zajedno za sto.\nBenko: Mir i bezbednost Z. Balkana prioritet za Mađarsku


Najčudnija britanska kraljevska sahrana: Ispraćaj "kralja sa parkinga" | Zanimljivosti\nNajčudnija britanska kraljevska sahrana: Ispraćaj "kralja sa parkinga" 0 Podeli PODELI TWEET POŠALJI E-MAIL\nAutor Milan Simonović 13.03.2015 12:30\nObično se sve zna kada su u pitanju događaji koje organizuje britanska kraljevska porodica. Predvidljivo, prate ih pompa i pažljivo isplanirana ceremonija, kao i protokol, ali sahrana koja će se uskoro održati nije uobičajen ispraćaj ...\nBilo da je u pitanju venčanje, krštenje ili sahrana, možete biti sigurni da će biti prisutna publika, plotuni i porodice koje će otići do Sanderlenda, kao i brojni komentatori Bi-Bi-Sija koji iz godine u godinu smišljaju bezbroj različitih načina da kažu "Evo, nailazi konj."\nMeđutim, ova sahrana - ponovno sahranjivanje kralja Ričarda III, čiji su ostaci pronađeni na parkingu u Lesteru 2012. godine - svakako je drugačija. Možda je u pitanju sahrana kralja, ali sahrana koja je usledila sa zakašnjenjem od pola milenijuma. To je ujedno sahrana kraljevske ličnosti koju trenutna vladajuća porodica na svom internet sajtu opisuje kao "uzurpatora", čoveka oko kojeg su mišljenja još uvek podeljena.\nSaznajte i: DNK Ričarda III otkriva tajne britanske loze\nRičard, poslednji kralj Engleske iz kuće Jorka, ubijen je u Bici na Bosvort polju u Lesterširu 1485. godine, poslednjoj velikoj bici u Ratovima ruža. Sahranjen je bez pompe u svoju grobnicu, za koju se verovalo da je sravnjena sa zemljom tokom Reformacije, da bi se njegovi ostaci pojavili pet vekova kasnije.\nOtkrijte i: Unuk britanskog vojnika vratio umetnine ukradene krajem XIX veka\nNjegova reputacija deformisanog intriganta zapečaćena je Šekspirovim komadom "Ričard III". Međutim, da li je zaista bio beskrupulozni ubica (veruje se da je odgovoran za ubistvo svojih nećaka Edvarda V, koji je imao 12 godina i njegovog devet godina starijeg brata Ričarda u London Taueru, kako bi sebi obezbedio presto) ili je samo neshvaćen? Još uvek nije poznato.\nVelika Britanija kraljevi Ričard III sahrana


UBISTVO PEVAČICE Mala Jana će svedočiti o danu kada joj je majka nestala samo ako se ispune\nMala Jana, ćerka pevačice Jelene Marjanović, ubijene na nasipu u Crvenki, svedočiće u Višem tužilaštvu o ubistvu svoje majke tek ako njeno psihološko veštačenje pokaže da je za to sposobna, saznaje Blic”.\nPrema nezvaničnim saznanjima od izvora bliskog istrazi, Više tužilaštvo u Beogradu u ovom trenutku čeka da budu ispunjena dva uslova kako bi se dopunila optužnica protiv Zorana Marjanovića, koji je uhapšen zbog sumnje da je ubio suprugu. Najpre, čeka se da Jani bude određen staratelj, odnosno da rešenje o starateljstvu postane pravosnažno. Tek nakon toga devojčica će biti podvrgnuta psihološkom veštačenju, koje za cilj ima da utvrdi njeno stanje i pokaže da li je devojčica uopšte sposobna da svedoči o okolnostima ubistva majke.\nViši sud u Beogradu doneo je krajem marta odluku da ne prihvati optužnicu protiv Zorana Marjanovića, okrivljenog da je 2. aprila 2016. godine ubio suprugu Jelenu na nasipu kraj Dunava, u naselju Crvenka pored Borče. Optužnica nije odbijena, naložena je dopuna istrage radi razjašnjenja stanja stvari”.\nTo razjašnjenje, kako je sud saopštio, trebalo bi da ponudi Jana, ćerka ubijene žene i navodnog ubice, sedmogodišnja devojčica koja bi ovog septembra trebalo da krene u prvi razred osnovne škole. Ovakva odluka, premda zakonita i donekle logična jer je Jana bila prisutna na nasipu kada joj je majka ubijena, iznenadila je i stručnu i laičku javnost.\nTo da oštećeni svedoče protiv okrivljenih čest je slučaj u istragama ubistava; ređe se dešava da svedoci budu članovi porodice; retke su situacije u kojima je srodnik koji svedoči ujedno i maloletnik. A situacija u kojoj je maltene krunski svedok optužbe devojčica od nepunih sedam godina čije je svedočenje nužno za optuženje njenog oca ubice pravi je presedan tvrdio je advokat Dragomir Mrdalj u razgovoru za Blic” neposredno nakon odluke Višeg suda.\nTakva odluka suda potvrdila je i ono što se spekulisalo mesecima: optužnica protiv Marjanovića nije dovoljno čvrsta. Osim Janinog svedočenja, sud je tražio i detaljnije dokaze o telefonskoj komunikaciji članova porodice Marjanović i veštačenje baznih stanica (kako bi se utvrdila njihova lokacija u vreme ubistva).\nPevačica Jelena Krsmanović ubijena je 2. aprila 2016. u kanalu kod nasipa u Crvenki u Borči. Duga istraga dovela je do hapšenja Zorana Marjanovića, Jeleninog supruga, koji je u pritvoru od 15. septembra prošle godine, kao glavni osumnjičeni za ovo ubistvo.\nIstragu prati ogromna, nezapamćena pažnja javnosti, a spekulacije o tome ko bi mogao biti ubica pevačice su različite i uglavnom neutemeljene u dokazima. Jedini osumnjičeni do sada je upravo suprug.\nZa krivično delo teško ubistvo, za koje se Zoran sumnjiči, zaprećena je kazna do 40 godina zatvora. To podrazumeva da je ubistvo učinjeno sa predumišljajem. Čitav niz odredaba Zakona o maloletnicima i Zakona o krivičnom postupku propisuje legalne načine na koje se može saslušati dete (Jana je mlađa od 13 godina, pa zato nema čak ni status maloletnika) tako da njegovi interesi ne budu ugroženi. Ovo su najbitnije:\nNASTAVLjENO SUĐENjE ZA SMRT SLOBODANA VUKIĆA: Obezbeđenje nije videlo udarac\nGENIJE, PREVARANT I DVOSTRUKI AGENT Mnoga lica južnoafričkog FANTOMA koji je ubijen na Novom


Grad-hotel „Sveti Stefan“ otvoren je nakon rekonstrukcije, a zakupci su saopštili da prve goste očekuju u ponedeljak, i da će u junu čitav kompleks biti stavljen u funkciju.\nZainteresovani građani su mogli da pogledaju kako popularni „Svetac“ izgleda posle rekonstrukcije, ali nije bilo dozvoljeno unošenje kamera na ostrvo, prenela je televizija „Vijesti“. Posetioci, koje je anketirala ova televizija, izrazili su oduševljenje i nisu imali zamerke na ono što su videli.\nVlada je popularni „Svetac“, zajedno sa Miločerom i Kraljičinom plažom, 2007. godine dala u dugoročni zakup singapurskoj kompaniji „Aman resorts“, a dve godine kasnije posao je preuzela grčka „Restis grupa“.\nPrvobitni rok za otvaranje bila je 2009. godina, ali planovi nisu realizovani u tom periodu.\n„Restis grupa“ je 2011. godine, uz asistenciju Vlade, dobila kredit od 37 miliona evra od Evropske banke za rekonstrukciju i razvoj (EBRD), ali je umesto kraja investicije, od Vlade zatraženo smanjenje iznosa zakupa i produženje roka zakupa.\n#kraljicina plaza #milocer #restis grupa #svetac #sveti stefan


RTCG - Radio Televizija Crne Gore - Nacionalni javni servis :: Region :: Put ka EU, bez sankcija Rusiji\n[ Izvor: Blic/RTS, Objavio: I. P. ]\nSELAKOVIĆ SAOPŠTIO 22. 02. 2018. 10:00 >> 09:59 1\nIzjava ruskog ministra spoljnih poslova Sergeja Lavrova da je u Srbiji kod kuće, potvrda je dosljedne i principijelne politike koju vodi predsjednik Srbije Aleksandar Vučić, rekao je generalni sekretar srpskog predsjednika, Nikola Selaković.\nOn dodaje da je jasan stav Srbije da je opredijeljena i ide ka EU, ali da neće uvoditi sankcije Rusiji.\nSelaković je naglasio da svi srpski zvaničnici, bez obzira da li se nalaze u Vašingtonu, Pekingu, Moskvi, Briselu govore da je opredjeljenje Srbije put ka EU, ali da neće uvoditi sankcije Rusiji.\nUpitan da li će to biti moguće održati ako Strategija proširenja EU kaže da Srbija mora brže da usklađuje spoljnu politiku sa EU, on kaže da ni do sada nije bilo lako održati tu poziciju, ali da zahvaljujući predsjedniku Vučiću Srbija uspijeva u tome.\n"Mnogi kažu nećete moći još dugo da održite tu poziciju. To su nam govorili prije četiri godine, a danas ne samo da smo uspjeli da je održimo nego smo je i učvrstili i Srbija se po tome prepoznaje u regionu i u svijetu", rekao je Selaković za RTS.\nOn je ukazao da je principijelna politika Srbije i što se tiče Albanaca: "Hoćemo kompromis sa Albancima, nećemo poniženu Srbiju".\nOn je istakao da Rusi uvijek koriste priliku da kažu da će podržavati Srbiju u onome što ona želi, ali da ne treba očekivati da Rusi budu "veći Srbi od nas samih".\n21. 01. 2018. 4\nAmfilohije izjavom pokrenuo lavinu u Srbiji\n08. 01. 2018. 32\nVjeruje da HR neće blokirati SRB\n26. 01. 2015. 5


Šapić: Izborni uslovi bolji, ali nisu dovoljno dobri - Infobrif\nObjavljeno 19.02.2020. u 21:53 poslednja izmena 19.02.2020. u 21:53\nAleksandar Šapić, lider Srpskog patriotskog saveza, u Danu uživo TV N1, izjavio je da su uslovi danas bolji nego što su bili, iako nisu dovoljno dobri. Konstatuje da idealnih okolnosti za izlazak na izbore nije bilo u Srbiji decenijama unazad. Posle izbora, spreman je da sa svima razgovara. Misli da će predstojeća kampanja biti otvorenija nego sve prethodne, baš zato što vlast želi da pokaže da je sve slobodno i otvoreno.\nŠapić je, govoreći o predstojećoj kampanji, prognozirao da će se možda pretvoriti u neku vrstu rijaliti kampanje, da će biti „više dramaturgije“ nego što se očekuje. Kaže da su protekle kampanje bile „dominantne od strane SNS, a da su se ostali provlačili“. „Imam utisak da će biti prostora za ostale, ali da će ti drugi gledati da zavrede pažnju gledalaca na taj jedan dramaturški način, koji sam video u neke dve, tri emisije. Gledao sam, bilo je svega – dosta nevaspitanja, nekih scena na koje nismo navikli u prošlosti“, naveo je on.\nGost N1 kaže da je razmišljao o neizlasku na izbore, ali da je pre par meseci prelomio – da je kalkulisao, uzimao u obzir koliko postoje i koliko ljudi znaju za njih – njega i njegov politički rad, okolnosti u kojima se nalazimo… „Jedan od glavnih razloga da li ću da izađem na izbore ili ne, bila je procena moje političke snage. I tada sam govorio da okolnosti nisu dovoljno dobre, i sada ću reći da nisu dovoljno dobre, ali moram da priznam da su se u međuvremenu malo promenile, i da su bolje danas nego juče. Uzimao sam i to u obzir, ali sam shvatio da ukoliko budem čekao idealne okolnosti, da neću izaći nikad na izbore, jer idealnih okolnosti ovde nije bilo decenijama unazad“, rekao je on.\nNa odluku je, kako kaže, pre svega uticala procena njegove političke snage, i to što je procenio da može da uđe sa pet posto. Ali, kako prenosi, znao je da ako to želi – mora da krene ranije, da ne može da čeka izbornu kampanju. Zato sam se odlučio u novembru to da obelodanim, da izađem pred ljude sa nekom svojom politikom, dodao je Šapić.\nSmatra da je terenski rad u kampanji, od vrata do vrata – demogogija, navodeći da je ljudima politike preko glave decenijama. Kako to izgleda da zazvonite na vrata, baš bih voleo da vidim ljude koji puštaju političare u kuću, da ih slušaju, pored svih svojih problema, dodao je on.\nŠapić, upitan o mogućim koalicijama posle izbora, kaže da ne postoji stranka sa kojom nije spreman da razgovara.\nNa pitanje šta je crvena linija, kaže… „Sve ono što se kosi sa mojim ljudskim i političkim načelima… Sve ono oko čega možemo da se dogovorimo, ako je u okviru naših političkih načela, ja sam spreman sa svakim da razgovaram. Na kraju krajeva, valjda se i bavite politikom, da biste došli do onoga u šta verujete“, naveo je on.\nUpitan šta je okosnica njegovog programa, kaže da što se tiče ekonomije – apsolutno je za to da srpski privrednik i srpski investitor ima u najmanju ruku iste uslove kao i strani. „A mi ćemo se boriti da ima i povlašćene uslove… Da pokušamo da pomognemo srpskog čoveka, srpskog domaćina, srpsku privredu… Dobrodošli su stranci, ali ne može da bude prioritetan u odnosu na naše ljude. Apsolutno podržavamo otvaranje granica, protok robe, kapitala sa svim zemljama u okruženju. Zato što smatramo da je srpska privreda snažnija od svih zemalja u okruženju i da ćemo prvo tu mi profitirati… Jedan deo podržavamo što radi Vlada, ali današnja Vlada – nije baš da joj je prioritet srpski privrednik“, naveo je on.\n„Oni koji bojkotuju ako misle da je to sjajno rešenje, nije mu jasno zašto napadaju one koji ne prepoznaju da je to sjajno rešenje. Nije mi jasna ni vladajuća većina koja misli da je sve u redu, pa šta vas briga onda ko bojkotuje izbore, ako je sve u redu“, upitao je Šapić.\n„Apsolutno sam za EU, ako budu i približno uslovi kao 2004. kad su ulazile Poljska, Slovačka, Mađarska, Slovenija… Petsto milijardi su podelili, pa ko neće glasati za takvu EU, ali nisam za EU u kojoj nam stalno isporučuju nove zahteve, u kojoj ne postoje ti fondovi, u kojoj vas drže stalno na tankom štapu, pa vam ne dozvoljavaju da razvijate odnose sa drugim zemljama, za takvu EU nisam… Moramo videti šta nam se nudi“, naglasio je Šapić.